text:
Estilo di gobernashon
E Karta di Informashon pa Konseho Insular aki ta bai tokante estilo di gobernashon i vishon di Kolegio Ehekutivo riba esei. Nos isla ta para dilanti di desafionan grandi manera kombatimentu di pobresa, pone nivel di fasilidat pa gruponan vulnerabel manera mucha, hende grandi i hende ku limitashon na òrdu, ‘upgrade’ infratruktura entre otro kamindanan, haf i èrpòrt, promové desaroyo ekonómiko sostenibel i por último pero no ménos importante: protekshon di nos kultura, nos norma- i balornan i nos rekursonan natural.
Akuerdo di koalishon
Dia 3 di aprel 2019 – dos siman despues di elekshon – e partidonan MPB i UPB a stipulá nan intenshonnan den un akuerdo di koalishon mutuo. Den esaki ambishon di ámbos partido pa signifikativamente mehorá kalidat di bida pa tur habitante di Boneiru a base di gobernashon sólido, desisivo i stabil ku e karakterístikanan integridat, efektividat, efisiensia, enfoke riba resultado, transparensia i koperashon ta duna direkshon. Esaki ta e motibu pakiko e partidonan den e akuerdo di koalishon a rekonfirmá nan kompromiso ku e Akuerdo Intergubernamental ku a sera na luna di novèmber di aña pasá, den kua a stipulá e ophetivonan di koperashon ku e ministerionan.
Gobernashon kolegial
Ta konvikshon di Kolegio Ehekutivo ku koperashon ta determinante pa un atendementu eksitoso ku e desafionan menshoná, ku kombatimentu di pobresa na promé lugá. Pa e motibu aki e diputadonan bou di presidensia di gezaghebber a skohe pa e modelo di gobernashon kolegial. Kada unu ta sòru pa su mes tareanan, pero e responsabilidat konhunto pa stimulá prosperidat i bienestar ta kore manera un liña kòrá mediante tur e portofolionan. Sirbi interes general ta vinkulá tur miembro dentro Kolegio Ehekutivo.
Konseho Insular
Kolegio Ehekutivo ta haña ku e modelo di konsenso no ta limitá su mes na ofisina prinsipal di gobernashon so. Pa maneho eskplisitamente ta buska sosten mas ámplio posibel den Konseho Insular, ku por sierto ta representashon di pueblo elegí. Den nos sistema dual Kolegio Ehekutivo ta prepará i ehekutá maneho, pero Konseho Insular tin e voto desisivo. Un Konseho Insular ku ta krítiko na un manera konstruktivo den un grado signifikante por kontribuí na kalidat di maneho. Pa e motibu ei Kolegio Ehekutivo eksplisitamente ta posishoná su mes habrí pa inisiativanan prosedente di Konseho Insular, sea ku nan ta bini di partidonan di koalishon òf di oposishon.
Komunidat
Ta deseo di Kolegio Ehekutivo pa envolukrá nos komunidat tambe mas estrechamente ku maneho pa medio di partisipashon aktivo. For di investigashonnan anterior a resultá ku nos poblashon tin tiki konfiansa den gobernantenan i polítikonan lokal. Esei mester tin nos tur su preokupashon. Integridat, transparensia, stabilidat i kumplimentu ku palabrashon ta yuda gana e konfiansa bèk. Por mira e manera ku nos Programa di Gobernashon (komo elaborashon konkreto di e akuerdo di koalishon) a bira realidat komo un promé paso. Mas ku 100 suidadano i organisashon a duna un aporte hopi útil. E resultado ta un Programa di Gobernashon pa e periodo 2019-2023 ku ta duna direkshon pa yega na un mihó Boneiru. E mésun aserkamentu nos ta skohe pa e Plan Maestro Boneiru 2030. Nos ta spera aporte di suidadanonan, organisashonnan, empresarionan i (tur) partido polítiko.
Ministerionan
Den Haag ta stipulá e velosidat i e grado den kua por atendé ku retrasonan. E Akuerdo Intergubernamental ku a keda realisá bou di e Kolegio Ehekutivo anterior i ku un mayoria grandi den Konseho Insular a akordá ta forma un fundeshi sólido pa un mihó koperashon entre Entidat Públiko i e ministerionan. Trahamentu ku gruponan di guia konhunto a resultá hopi efektivo i ya kaba a kondusí na resultadonan konkreto, entre otro riba tereno di tene awa pagabel, konstrukshon di bibienda sosial, drecha i traha kaminda, akohida di mucha etc. E disposishon di e ministerionan pa hasi invershonnan grandi na fabor di komunidat boneriano ta suprayá e echo ku a restablesé konfiansa den gobernashon di Entidat Públiko Boneiru.
Huntu nos ta mas fuerte
Boneiru ta un isla chikitu ku desafionan grandi. Huntu nos ta mas fuerte. Doñonan di trabou i sindikatonan ta duna bon ehèmpel: den Diálogo Sentral nan ta logra surpasá diferensianan di opinion, pasobra nan ta pone interes di komunidat dilanti. Pa e motibu ei nos yamada pa enfoká ménos riba loke ta dividí nos i mas riba loke ta konektá nos komo gobernante i polítiko: sirbi interes general. No kontra otro, pero ku otro! Esaki ta e estilo di gobernashon ku segun nos ta kuadra mas ku un mihó Boneiru pa nos tur.
RAADSINFORMATIEBRIEF
Bestuursstijl
Deze Raadsinformatiebrief gaat over bestuursstijl en de v1s1e van het Bestuurscollege daarop . Ons eiland staat voor grate uitdagingen zoals het bestrijden van de armoede , het op orde brengen van het voorzieningen niveau voor kwetsbare groepen zoals kinderen, ouderen en gehandicapten , het upgraden van de infrastructuur waaronder de wegen , de haven en het vliegveld, het bevorderen van duurzame economische ontwikkeling en – last but not least – het beschermen van onze cultuur , normen en waarden en natuurlijke rijkdommen .
Coalitieakkoord
De partijen MPB en UPB hebben op 3 april 2019 – twee weken na de verkiezingen – hun intenties vastgelegd in een onderling coalitieakkoord . Leidend is de ambitie van beide partijen de leef kwaliteit voor alle inwoners van Bonaire merkbaar te verbeteren op basis van deugdelijk , daadkrachtig en stabiel bestuur met de kenmerken integriteit , effectiviteit , efficiency, resultaatgerichtheid, transparantie en samenwerking. Reden waarom de partijen in het coalitieakkoord hun commitment hebben herbevestigd met het in november gesloten Bestuursakkoord waar in samenwerkingsdoelen met de ministeries zijn vastgelegd .
Collegiaal bestuur
Het is de overtuiging van het Bestuurscollege dat samenwerking bepalend is voor een succesvolle aanpak van de genoemde uitdagingen, met de armoedebestrijding voorop . Om die reden hebben de gedeputeerden onder voorzitterschap van de gezaghebber gekozen voor het model van collegiaal bestuur. Ieder draagt zorg voor zijn/haar eigen taken , maar de gezamenlijke verantwoordelijkheid voor het stimuleren van welvaart en welzijn loopt als een rode draad dwars door alle portefeuilles. Het dienen van het algemeen belang is de verbindende factor binnen het Bestuurscollege
Eilandsraad
Het consensusmodel beperkt zich, als het aan het Bestuurscollege ligt, niet tot het bestuurskantoor. Voor beleid wordt nadrukkelijk een zo breed mogelijk draagvlak gezocht in de Eilandsraad , tenslotte de gekozen volksvertegenwoordiging. In ons duale systeem wordt beleid voorbereid en uitgevoerd door het Bestuurscollege , maar heeft de Eilandsraad de beslissende stem .
Een constructief-kritische Eilandsraad kan in belangrijke mate bijdragen aan de kwaliteit van het beleid. Het Bestuurscollege stelt zich dan ook nadrukkelijk open voor initiatieven vanuit de Eilandsraad, of deze nu van de coalitiepartijen of de oppositie komen.
Samenleving
Het is de wens van het Bestuurscollege tevens de samenleving door middel van actieve participatie nauwer bij het beleid te betrekken . Uit eerdere onderzoeken is gebleken dat de bevolking weinig vertrouwen heeft in lokale bestuurders en politici. Dat moeten wij ons allen aantrekken. Integriteit , transparantie , stabiliteit en nakomen van afspraken helpen het vertrouwen terug te winnen . De wijze waarop het Bestuursprogramma (als concrete uitwerking van het coalitieakkoord) tot stand is gekomen, kan als een eerste stap worden gezien. Meer dan honderd burgers en organisaties hebben zeer nuttige input geleverd . Het resultaat is een Bestuursprogramma voor de periode 2019-2023 dat de richting aangeeft naar een beter Bonaire. Dezelfde aanpak kiezen wij voor het Masterplan Bonaire 2030. Wij hopen op inbreng van burgers, organisaties , ondernemers en (alle) politieke partijen .
Ministeries
Het tempo van en de mate waarin achterstanden kunnen worden aangepakt wordt mede bepaald in Den Haag. Het Bestuursakkoord dat onder het vorige Bestuurscollege tot stand is gekomen en door een ruime meerderheid in de Eilandsraad is geaccordeerd vormt een stevig fundament voor een betere samenwerking tussen het OLB en de ministeries . Het werken met gezamenlijke stuurgroepen blijkt zeer effectief en heeft reeds tot concrete resultaten geleid , onder meer op het gebied van het betaalbaar houden van water , de bouw van sociale woningen , het opknappen en aanleggen van wegen , kinderopvang etc. De bereidheid van ministeries tot het doen van forse investeringen ten gunste van de Bonairiaanse samenleving onderstreept dat het vertrouwen in het bestuur van het OLB is hersteld.
Samen sterker
Bonaire is een klein eiland met grote uitdagingen. Samen staan we sterker . Werkgevers en vakbonden geven het goede voorbeeld : in de Centraal Dialoog slagen zij erin meningsverschillen te overbruggen omdat zij het belang van de samenleving voor ogen hebben. Vandaar onze oproep de focus minder te leggen op wat ons verdeelt en meer op wat ons als bestuurders en politici verbindt: het dienen van het algemeen belang. Niet tegen, maar met elkaar! Dat is de bestuursstijl die ons inziens past bij een beter Bonaire voor ons allemaal.


c: text/html

text: Diasabra mainta a drenta informe di un pelea entre un pareha na San Barbola, mesora a dirigi un patruya na e sitio. Na yegada di e patruya a bin compronde cu aki ta trata di un caso di maltrato unda e sospechoso a maltrata su pareha y e agressor mes a bandona e sitio. Mirando e maltrato cometi y e dama cu no tabata sinti su mes bon y su cabez ta drey a solicita presencia di ambulans. Na yegada di e ambulans nan a atende e dama y a haya mihor pa hib’e hospital. Recherche di Oranjestad a ser poni na altura di e caso aki.

robotstxt: allowed

filter: keep


text:
A mobilisa brandweer cu urgencia pa Santa Cruz ora a haya informacion di un vehiculo na candela riba caminda. Den careda di 9:20 am polis y brandweer a presenta riba caminda di San Fuego pa combati un candela caminda en berdad a bin topa cu un UTV completamente destrui door di candela.
A bin compronde cu e vehiculo aki lo a cuminsa cende na candela durante careda cu a pone e chauffeur actua mesora y baha na banda pa scapa di e vlamnan. A tuma contacto cu autoridad pa asistencia.
E vlamnan tabata feroz y den un frega di wowo a kima e UTV por completo. Hero so a resta. Na yegada di bombero no tabatin mucho mas pa nan haci, no a resta nada mas di e UTV. Afortunadamente ningun hende a resulta herida.


text: Diahuebs atardi laat a drenta informe di cu un boto lo a dal un persona banda di Zeerovers, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di 2 turista un masculino y e otro femenino cu lo tabata duik banda di ex-Brisas del Mar y e boto Elisabeth lo a pasa riba e personanan aki durante cu nan tabata duik y a heridenan. Un di e victimanan e feminino a ser poni riba cama mientras e otro a cana bay drenta e ambulans ambos tabata na tino y a haya atencion di prome auxilio for di esnan presente. Na yegada di e ambulans nan a atende e victimanan y a transportanan pa hospital.


text:
The content originally appeared on: Diario
Accidente mortal di Prinses Diana ta prueba di necesidad di regla — *Caso registro di votado a duna prueba di buraconan habri den ley — *Libertad di prensa y media social mester bolbe na nan origen oficial
ORANJESTAD(AAN)—E introduccion di un mediaraad, un conseho cu ta pone base pa funcionamento di prensa, ainda ta na discusion.
DIARIO a duna su opinion riba e introduccion di un “mediaraad”, reglanan pa funcionamento di prensa, cu den futuro por wordo hasta mal usa dor di personanan cu awe ta grita contra “mediaraad” pero lo haci bon uzo di e posibilidad pa tapa boca di protesta y nan contrincantenan.
DIARIO a sigui su propio investagacionnan y a sigui busca opinion publico riba un medaya cu tin dos banda cu ningun hende por nenga y cu hasta ta mustra cu mester bolbe na e interpretacion oficial di “libertad di prensa” pa asina prensa tambe haci su trabou segun e motibo pa cual “libertad di prensa” a wordo introduci.]
Libertad di prensa no a wordo introduci como un arma pa un grupo di hende por bira poderoso pero hustamente pa proteha e totalidad di un poblacion, un pais, contra abuso di poder dor di cualkier persona of grupo.
Interesante ta, cu ora sondea pensamento general, ta descubri cu hopi hende tin miedo di personanan cu ta traha den prensa y ta uza prensa pa nan haya poder, cu segun democracia nan no tin.
Un informante a presenta nos un portret di e morto di Prinses Diana, cu na su parecer mester wordo uza ora ta papia di libertad di prensa y e abuso cu ta wordo haci di e derecho sagrado aki.
Morto di Prinses Diana a wordo ocasiona dor dor abuso di libertad di prensa, dor di periodistanan cu kier usa benta di sensacion pa nan bienestar personal.
“Prensa por ta un peliger si e ta den man robez,” a wordo splica na DIARIO.
Prensa ta atende cu e pensamento general di un Pueblo y ta influencia opinion di e lectornan.
E parti peligroso aki di e tarea di prensa no tabata e motibo cu a introduci prensa, cu mester a bira e arma di Pueblo pa busca na prome lugar e bienestar di Pueblo y no situacionnan den cual abuso por wordo haci di hende.
Privacidad di un ciudadano ta un derecho basico.
Pruebanan palpabel ta wordo presenta na DIARIO.
Un persona ta bay un fiesta priva y e proximo dia ta mira su portret den ambiente priva den corant.
Un ciudadano ta pensa cu tin un ladron pafor di su cas y ta busca asistencia di Polis. Prome cu autoridad yega, ya a saca portret di su propiedad, su cas, y su yamada a bira noticia.
Informantenan a indica na DIARIO cu esaki no ta libertad di prensa. Na paisnan democratico grandi, tin regla pa saca portret di propiedad y di hende y pone esaki den publicidad.
Tarea di prensa den un comunidad ta, pa defende e bienestar di un ciudadano, cu ta wordo bon informa di loke ta bon y malo pa ciudadanonan y pa totalidad di e comunidad.
Paisnan democratico conoce reglamento legal cu ta defende bida priva di e ciudadano.
Durante eleccion 2021 a keda demostra cu Huez no a acepta pa informacionnan personal di un ciudadano, di acuerdo cu reglanan di privacidad, wordo entrega na mundo politico pa evita manipulacion politico di ciudadanonan.
Informantenan a mustra riba e peliger cu tin actualmente cu abuso di publicacion di informacion personal di hende riba medianan social, caminda sin permiso di e persona en cuestion ta publica retrato y informacion.
“No por limita Libertad di Prensa, cu mester evita abuso di e ciudadano contra forsa opresor. Sinembargo Libertad di Prensa no por conduci na kiebra di dignidad di hende, abuso di bida priva di hende, pa un grupo di persona bira poderoso y gana placa cu informacion priva di hende,” a wordo splica na DIARIO.
E Derechonan Humano ta papia un palabra cla y ta contra abuso di periodismo pero tambe di cualkier Ley contra Libertad di Prensa, cu por wordo abusa dor di cualkier persona cu awe ta hari cu Pueblo cu intencion di trapa riba hende si den futuro e haya poder.


text:
The content originally appeared on: Diario
ORANJESTAD (AAN): E wega popular di Zodiac ta sigui produci ganador! Raymond a bira uno di nan.
E no tabata sa ki number pa cumpra, y djis cumpra algin ticket di Zodiac loco. E computer e ora mes a escoge numbernan pa loco pe.
El a bira contento ora el a nota cu el a gana tambe! Pesey riba Diahuebs el a acudi na oficina di Lotto na Playa pa busca su premio.
Aki el a entrega su ticket cu tin su firma, y su number di banco poni patras. Ora cu a scan e barcode, e computer mesora a confirma cu Raymond a gana 12.000 Florin cu e wega di Zodiac.
Mesora a start e proceso pa transferi e premio electronicamente pa su cuenta di banco. Raymond a indica cu e ticketnan mes, el a cumpra na Get Rich Rudolf Arendstraat y tambe na The Champ Lottery.


text:
Kralendijk – Den e periodo tras di lomba vários señal a drenta di práktikanan froudulento di dunadó di krédito ‘online’ bou di e nòmbernan ‘Pacific Finance’ i ‘Global Investors’. E tipo di kompania falsu aki ta introdusí su mes komo instansia finansiero i ta ofresé fiansa barata via wèpsait, meil òf mensahe ‘online’.
Dor di ofresé interes abou i pone tiki eksigensia e ta mustra atraktivo pa tuma un fiansa serka e tipo di kompania falsu aki. E kompanianan eventualmente ta puntra informashon di identidat i ta hasi un òf mas petishon pa pasa sèn promé ku duna e fiansa. P’esei ta importante pa bo ta alerta na momentu ku bo ke tuma un fiansa. Na momentu ku bo ta duda, akudí na bo banko pa konseho i semper duna keho ora bo bira víktima di estafa.
E periodo benidero KPCN lo sigui duna informashon di forma aktivo tokante e tipo di krímennan ‘cyber’ aki.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Kralendijk- Segun gezaghèber Eidson Rijna, ta evaluando ainda si ta bai tuma medida kontra di e klub nokturno, kaminda hopi hende a kontagiá ku e virus di Covid.
Esaki Rijna a kontestá Sylvia de Leon di Bonaire.nu ku a puntra gezaghèber si e klup en kestion a kumpli ku e medidanan ku ta pas ku un nivel di riesgo 3, ku tabata na vigor na e momentu ei.
“Nos ta evaluando esaki ainda, i posiblemente lo mester tuma medida kontra di e klup konserní, asina Rijna a bisa. Ta konsiderando e lugá aki mas i mas komo un asina yamá ‘super spreader event’, kaminda ku 1 òf mas hende, ta kontagiá hopi otro hende den un solo evento.
Dos midí?
Den pueblo, hopi hende ta kuestionando ku sí a tuma medida kontra di Nilo Emerenciana, despues ku esaki a organisá un fiesta di kumpleaño na fin di desèmber 2020 kaminda basta hende a pega ku e virus, dikon no ta tumando e mesun medida kontra di e klup nokturno responsabel pa e brote mas resien di Covid na Boneiru.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Kontrol di tráfiko riba manehá vehíkulo bou di influensia di alkohòl.
KOMUNIKADO DI PRENSA 287 /2022
7 yüni 2022
Kontrol di tráfiko riba manehá vehíkulo bou di influensia di alkohòl.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Entre djasabra 4 di yüni 2022 18.00’or i djadumingu 5 di yüni 2022 alrededor di 01.30’or,
personal di Departamentu di Tráfiko, a tene dos kontrol riba shofùrnan ku a manehá
vehíkulo bou di influensia di alkohòl.
E kontrolnan aki a tuma lugá riba Weg naar Westpunt altura di Wechi i na Kaya Artiko.
Riba Weg naar Westpunt polis a kontrolá un total di 44 shofùr di vehíkulo i a parti 1 prosès
verbal mientras ku dos persona tabata bou di influensia di alkohòl.
Durante di kontrol na Kaya Artiko, polis a kontrolá un total di 26 shofùr di vehíkulo, ocho (8)
prosés verbal a wòrdu trahá i 2 reibeweis a wòrdu kitá.
E kòntròlnan aki ta kontinuá.


text:
E di 12 konferensia Ministerial di WTO a ranka sali ku un seshon di apertura ofisial kaminda Direktor General di WTO, Dr. Ngozi Okonjo-Iweala a duna un diskurso impreshonante i a invitá tur presente pa enfoká riba akshon i koperashon pa nos alkansá e metanan komun di tur pais presente.
Dr. Okonjo a urgí tur minister presente pa mustra mundu ku WTO por “step up to the plate” i alkansá akuerdo nan riba temanan manera reduskhon di subsidionan di peska, promoshon di akseso na bakuna di COVID-19, “food security” i tambe pa huntu delinéa e kurso di reforma di World Trade Organization.


text: Diasabra mainta a drenta informe di un accidente na Sero Preto, mesora a dirigi un patruya na e sitio. Na yegada di e patruya a bin compronde cu esaki a tuma lugar net pabao di Watapana Cafe unda un Suzuki SUV a bay pa subi caminda pero a tuma su birada mucho grandi y a bay te na e otro banda di e caminda y a bay dal den e Suzuki Hatchback. Ora cu polis a revisa e documentonan a bindescubri cu e chauffeur di e hatchback no tin rijbewijs y a haya sa cu e chauffeur ey mes regla “internamente” cu e otro partido pa su mama pag’e pero e otro partido no tabata desea y a yama Polis.


text:
Autoridad a dirigi nan mes cu maximo urgencia pa Paradera na momento cu e informa di un accidente basta serio dilanti Great Rich Restaurant. A indica cu un vehiculo lo a pasa ranca of lo a bin dal den un palo di luz.
Esaki a tuma luga aproximadamente 10:30 am y tabata entre dos vehiculo, un Toyota IA blanco (A-4693) y un Hyundai Getz color blauw (A-47388). Na yegada en berdad a bin topa cu un desgracia basta grandi caminda dos persona a resulta herida. Por a mira tambe un auto cu a bay dal directamente riba un palo di luz mientras e otro a baha e caminda na band’i pazuid.
Mesora polis a cera caminda como tambe pidi presencia di ambulance pa atende cu dos victima cu a resulta herida. A compronde cu un di nan lo a kibra su schouder y lo tabatin basta sanger na su cara. Mientras e otro tambe tabata keha di basta dolor. Den un di e vehiculonan tabatin un mucha menor di edad, di cual tambe a tira un bista riba dje, si e no a ricibi ningun golpi. Afortunadamente no tabata herida.
No ta conoci motibo di e accidente, esaki lo ta den man di e expertonan di trafico pero locual ta sigur cu e daño material, ademas di esunnan cu a resulta herida, ta basta grandi.
A transporta ambos victima pa hospital pa tratamento medico mientras tabata spera personal di ELMAR pa atende cu e palo di luz y e wayanan benta abou.


text:
Cu tur e comeback trends di e añanan 2000. E Corset tabata inevitabel. Comokiera cu bo bisti’e… cu jeans, carson of saya! E...
E color cora candela den luna di februari no ta pasobra e tabatin conexion cu Dia di San Valentin. El a bira un color cu ta duna...
Pa e temporada di Fin di Aña, apesar di cualkier circunstancia semper e hende muhenan kier luci fantastico. E fashionista, Swesdy Beeldsnijder, ta trece e ultimo trends...
Pa e luna di november e fashionista, Swesdy Beeldsnijder, ta trece loke ta e trends pa e temporada di Fin di Aña. E amantenan di moda ta...
Tur luna e fashionista, Swesdy Beeldsnijder, ta presenta e ultimo tendencianan pa tur e fiel siguidonan di InStyle den Focus Digital Magazine. For di cabes te pia...
Met Gala, conoci como e Oscar Night di e mundo di moda, generalmente ta cay riba e prome dialuna di mei. Pero e ta bolbe despues di...
TikTok a seduci e hendenan cu ‘dance challenges’ y tur tipo di receta pa prepara den air fryer, pero tambe e ta un...
Un twist nobo den e mundo di moda. Nos ta papiando di Gilets. Elegante y sexy na mesun momento. E ta un sorto di blazer cortico sin manga. Super cool riba...
E ta un combinacion yamativo cu kisas bo no lo bisti asina facilmente, pero e ta cool. Desde e brote di e...
Den edicion di FOCUS Digital di e luna aki por lesa di e marca Italiano, Boarini Milanesi, cu a lansa un tas...


text:
Ultimo temponan aki tin un preocupacion den comunidad tocante e aumento di criminalidad, vooral bou di nos hobennan. Mi ta consciente cu tin e pensamento bou di nos comunidad cu kisas nos leynan ta mucho suave pa cu menornan di edad cu comete un delito severo y cu pesey nan no ta worry si nan comete un acto penal of no. Cu esaki den mente mi a dicidi como president di Comision Fiho di Husticia pa organisa un serie di reunionnan cu diferente stakeholders importante cu ta traha pa proteha, guia y coregi nos hobennan.
Sancionnan alternativo
Siman pasa nos a cuminsa cu e prome reunion unda a reuni cu representantenan di Stichting Reclassering en Jeugdbescherming, Directie Sociale Zaken y KIA. E reunion a cuminsa cu un presentacion di e tres departamentonan. Loke tur tres ta menciona ta cu hisa e añanan sera den KIA no ta e solucion pa baha criminalidad, sigur no pa nos hobennan. Sera mas hoben lo solamente contribui na hisa gasto di pais Aruba mirando cu un detenido ta costa pueblo Afl. 96.752 pa aña. Locual cu si a bin dilanti como posibel solucion pa reduce criminalidad ta cu mester traha riba strafnan alternativo manera electronisch toezicht y HAlt.
Prevencion
Den e ultimo 3 aña casonan unda hobennan ta envolvi den actonan penal a baha un tiki, e problematica di ‘gang’ si a aumenta bek. Akinan e palabra ‘prevencion’ ta bira central. Tur organisacion a menciona cu prevencion ta e solucion mas eficiente, menos costoso, cu lo por ‘sera e cranchi di first offenders’ y tambe preveni pa esnan cu ya caba a comete un acto penal sigui bay den e caminda robes.
Colaboracion
Manera mi mes a experencia como polis y loke sigur mi ta kere den dje ta cu siguridad na Aruba por wordo logra ora tin un bon colaboracion entre departamentonan di husticia, area social y enseñansa. Tin un responsabilad grandi den esaki pa comunidad en general, iglesianan, centro di bario, clubnan deportivo, organisacionnan di cultura, comercio et cetera. Recursonan ta schaars y lo keda schaars pa awo. Kiermen nos TIN cu inverti mas tanto posibel den nos capital humano cu den e momentonan aki; bedrijfsvoering y especialmente personeelszorg pa esnan cu berdaderamente ta duna e servicio na pueblo.
Siguientemente nos lo continua cu e serie di reunion unda nos lo tin KPA, DWJZ y Ministerio Publico cu nos. Na final di e serie di reunionnan aki, como presidente di e comision, lo mi percura pa manda un carta pa e mandatarionan concerni cu tur punto y recomendacionnan cu a keda treci padilanti, pa busca e forma di con lo por incorpora esakinan den e maneho.


text:
WILLEMSTAD - Djadumingu 19 yüni 2022 alrededor di 19.34’or, Sentral di Polis a risibí informashon di un aksidente di tráfiko ku a tuma lugá riba Andres Belloweg na altura di e krusada Shawneeweg/ Kaya Julio Martina.
Aksidente di tráfiko ku morto riba F.D. Rooseveltweg
WILLEMSTAD - Djaluna 20 yüni 2022 alrededor di 00.14’or, Sentral di Polis a risibí informashon di un aksidente di tráfiko ku a tuma lugá riba F.D. Rooseveltweg i na unda tin dos persona heridá.
Aksidente di tráfiko ku herido na Seru Fortunaweg
WILLEMSTAD - Djabièrnè 20 di mei 2022 alrededor di 20.30’or, Sentral di Polis a dirigí un unidat polisial na Seru Fortunaweg pa un aksidente di tráfiko.
Kontrol di tráfiko den diferente área di Banda Bou
WILLEMSTAD - Djabièrnè 15 di aprel 2022entre 07.00 i 18.00, polisnan di warda di polis Barber huntu ku otro unidat i departamentunan a tene varios kontrol na diferente área den Banda Bou.
Kontrol riba transporte públiko na altura di parada di bùs Punda, Otrobanda
WILLEMSTAD - Djárason 1 di yüni 2022, entre 08.00’or pa 15.00’or, personal di e departamentu di UST, a tene kontrol riba dokumentunan i tambe pèrmit riba bùsnan, taksi i tambe transporte ilegal.
Kontrol di tráfiko ku detenshon pa violashon di lei di opio
WILLEMSTAD - Riba djabièrnè 15 di aprel 2022 entre 11.00’or i 14.00’or, personal di Warda di Polis Montaña huntu ku personal di Departamentu di Tráfiko, a tene kontrol di tráfiko ribaCaracasbaaiweg na altura di Kaya Zjazjimein.
Entrada hudisial ku konfiskashon riba Caracasbaaiweg
WILLEMSTAD - Relashoná ku detenshon di e hòmber sospechoso R.A.H. ku durante di kontrol di tráfiko djabièrnè último riba Caracasbaaiweg a keda hañá ku dos bultu di mariwana den su outo,


text:
Willemstad, 5 di yüli, 2021 – Sr. Gilbert Martina, ku for di desèmber 2019 ta karga e funshon di interim CEO di CMC, a keda selektá komo e mihó kandidato pa duna guía na e hòspital. Gilbert Martina a wòrdu nombrá 1 di yüli pa un kontrakt di 4 aña. Su ròl ta inkluí maneho di operashonnan diario i pa balansá e défisit finansiero; pa desaroyá turismo médiko komo un forma di entrada pa CMC i pa haña akreditashon di JCI. E proseso di selekshon a kuminsá na ougùstùs di aña pasá i a wòrdu guiá pa un komishon ku a keda nombrá pa e Hunta di Komisario di CMC Exploitatie. Presidente di e komishon tabata prof. Dr. Ernst Kuipers, miembro di e Hunta di Komisario di CMC, CEO di Erasmus Medisch Centrum i presidente di e Landelijke Commissie Acute Zorg Nederland. Segun Kuipers : “Hunta di komisarionan ta sumamente satisfecho di por a apuntá Sr. Gilbert Martina komo CEO di CMC. Komo direktor interino, Gilbert Martina a guia CMC komo un eksperto durante di e periodo di inisio i tambe e pandemia resién di Covid. Nos ta desea Gilbert Martina, huntu ku tur koleganan di CMC, hopi eksito den e temporada benidero.
Russel & Reynolds Associates, un ofisina mundial di konsulta, a sòru pa reklutashon i selekshon di e kandidatonan. E kantidat di kandidatonan a keda redusí te 4 i despues a sigui un proseso strikto pa garantisá ku e kandidato ku mas eksperiensia i konosementu di eksplotashon di un hòspital na Kòrsou lo keda selektá. E proseso a inkluí un profil pa e funshon di CEO ku a keda definí anteriormente, un longlist, un shortlist i un entrevista ku e miembro di e komishon di selekshon.
Sr. Martina tin un MBA di Webster University na Leiden, un master den Chemical Engineering, un bachelor den Chemical Laboratory Engineering di Universidat di Amsterdam i un post graduado di Rijksuniversiteit Groningen pa HRM-veranderingsmanagement. Esaki tabata e fundeshi pa e eksperiensia amplio ku sr. Martina a haña den e 20 añanan ku a sigui.
Promé ku e funshon di interim CEO na CMC, sr. Martina tabata responsabel durante dos aña – di òktober 2017 pa 2019 – pa e traspaso di e hòspital bieu (SEHOS) pa esun nobo (CMC). Su logronan ta inkluí: re-inisiashon di e programa di transishon ku tabata on hold pa motibu di konfliktonan entre partidonan, desaroyo di e modèl i vishon di kuido pa un sistema di salú kompleto pa Kòrsou ku partisipashon di tur stakeholder relevante, desaroyo di un struktura i funshonnan di organisashon, asigná tur trahadó di struktura di organisashon di SEHOS pa e struktura di organisashon di CMC, desaroyo di modelonan operashonal finansiero pa CMC Exploitatie i CMC Real Estate i desaroyo i aprobashon di un struktura di tarifa nobo di CMC.
Su karera i eksperiensia ta inkluí varios funshon den e industria kímiko, timnan di maneho di kompanianan di seguro i otro instansianan finansiero kaminda e fokùs tabata dirigí riba programanan di kambio di maneho i e guia di timnan ku ta responsabel pa tantu e operashonnan diario komo e programanan di kambio.
Den su ròl na CMC komo interim CEO entre desèmber 2019 pa awor, sr Martina a inisiá e proseso di akreditashon di JCI, lokual lo buta e hòspital riba mapa komo un di e tiki hòspitalnan ku ta akreditá pa JCI den Karibe. Esaki lo ta un logro importante pa e hòspital i tur su klientenan, pero tambe pa Kòrsou komo pais.
Sr. Martina ta duna di konosé ku ta un honor ku e la keda elehí pa e funshon aki. Na mucha mi tabata bishitá e departamentu di dermatologia di poliklínika di SEHOS frekuentemente, mirando ku mi mama tabata laborá einan komo asistente médiko. Mi promé eskoho despues di finalisá skol sekundario, tabata pa studia medisina na Hulanda, pero den mi promé aña no tabata tin lugá, pues mi a opta pa mi di dos eskoho: kímika. Mi tin un background beta, pero den transkurso di añanan mi a siña ku ‘people management’ den kombinashon ku un vishon i metanan fuerte, ta e yabi pa eksito organisatorio. Lo ta un reto grandi pa trese un balansa den e defisit finansiero i pa implementá nos slogan ‘Sirbi ku Amor’ den e DNA di tur trahadó, pero na final mi ta konvensí ku esei ta lokual tur kliente di CMC ta meresé; pa keda sirbí for di kurason, ku pashon i hopi amor.
CMC ta kontentu ku e biahe ku tin su dilanti huntu ku sr. Martina pa sigui alsa e kalidat di kuido i pa buta Kòrsou riba mapa komo un sentro pa kuido médiko eksepshonal.


text:
Diahuebs y diabierna anochi a tuma luga na Cas di Partido AVP un serie di seminarionan dirigi na profesionalnan hoben riba temanan manera democracia, constitucion, estudionan social Cristian y tambe responsabilidad civico, entre otro. Como hoben politico cu un carera ehemplar, Minister Paul Croes a fungi como orador tocando e tema di ‘Funcionamento di Gobierno.’ E mandatario a califica e encuentro como un anochi hopi informativo y ameno y sigur algo nobo atrobe cu ta organisa pa hobennan profesional interesa den tur aspecto di politica y gobernacion.
“Nos a mustra basicamente kico ta guia e decision di un gobernante y tambe a duna informacion riba Parlamento. Mi ta kere cu ta un iniciativa hopi positivo y cu mester continua,” asina Minister Croes a comenta. “Ora cu kier interesa hobennan pa drenta e arena politico, ta importante pa e personanan aki conoce tambe kico ta encera politica, gobernacion, con nos staatsregeling ta hinca den otro, con nos estado di derecho ta funcion pa e ciudadano.”
E Minister, kende a crece politicamente den partido AVP y a bira cu su 33 aña, e Presidente di Parlamento di mas hoben den historia di Aruba, ta kere cu ta importante pa repasa e principionan social Cristian y Cristian democrata. “Bo ta bay bek na e fundeshi di bo ideologia y riba esaki bo ta keda construi futuro, pensamentonan y plannan.” Minister Croes ta contento di wak asina tanto hoben interesa pa un presentacion importante asina ya cu ta demostra cu tin interes den politica. A gradici tambe otro oradornan manera Profesor di Universidad Rycond Santos do Nascimento y Luc Alofs pa nan contribucion valioso.


text:
Kenley Jansen (Atlanta Braves) no por a salba su promé wega di temporada ayera tirando un ining i permití un kareda riba un hit i un base por bola. El a enfrentá 5 bateadó
Jonathan Schoop (Detroit Tigers) a bai di 3-0 ayera ku un base por bola risibí
Xander Bogaerts (Boston Red Sox) a bai di 4-1 ayera ku su di kuater honron di temporada. E tabatin un kareda empuha i un kareda anotá
Ozhaino Albies (Atlanta Braves) a bai di 5-2 ayera ku un kareda anotá
Andrelton Simmons (Chicago Cubs) a bai di 3-0 ayera
Jurickson Profar (San Diego Padres) a bai di 3-1 ayera
Didi Gregorius (Philadelphia Phillies) a sufri un leshon na su rudia i a keda pone riba lista lista di hungadónan leshoná di 10 dia
Play of the Day


text:
WILLEMSTAD – Futbòl Liga MCB a kontinuá den wikènt tras di lomba ku tres partido. Djabièrnè e ekipo di Centro Dominguito a topa ku e ekipo di Jong Holland. Den e partido aki Centro Dominguito a sa di bai ku e viktoria ku un skor di 4-1 riba Jong Holland. Pa Dominguito e golnan a keda anotá pa, Kemoy Reid na dos okashon, Mirco Colina JR. i Ashar Bernardus. Pa Jong Holland tabata Vurgell Bekeer ku ta anotá.
Riba djasabra no tabata tin partido i djadumingu e kampionato a sigui ku dos partido. Den e promé partido SUBT a enfrentá e ekipo di Centro Barber. Akinan ku kuater gol e ekipo di Centro Barber ta kibra e invikto di SUBT, ganando ku skor di 4-0. Pa Barber e golnan a keda anotá pa, Norman Hoyer, Reunsley Leuteria, Jurensley Martina i Kenneth Kunst.
Den e di dos partido Hubentud Fortuna ta sali di e porta grandi, ganando di Sithoc ku skor di 1-0. E gol a keda anotá pa Mauricio Moreno.
Awe e kampionato Liga MCB ta kontinuá ku un partido, na momentu ku Jong Colombia enfrentá e ekipo di Undeba.


text:
WILLEMSTAD — Federashon di Futbòl Kòrsou (FFK) i nos selekshon nashonal di futbòl bou di guia di Patrick Kluivert ta yama danki na pueblo di Kòrsou i prinsipalmente gran kantidat di públiko ku a bai Stadion Ergilio Hato. Danki na e sosten aki i esfuerso di nos estreanan riba tereno, Kòrsou ta sali den un posishon bentahoso kontra di Montserrat den e partido di mañan na Montserrat. Kòrsou djabièrnè último sigur sigur a konosé un momentu di pais den konstrukshon ora ku nos tur tabata biba ku nos selekshon nashonal durante di e enkuentro. Ta apénas e promé enkuentro nos tin tras di lomba i e kaminda pa Rusia 2018 ta largu ainda. Pero ku fe, determinashon, sakrifisio i sosten di e 12 hungadó esta e pueblo, nos tin rason di kere den avanse pa dilanti den e magno esfuerso aki.
FFK a pone promé ku wega tres meta pa logra. E promé meta tabata pa yena stadion pa asina nos selekshon por konta ku un sosten di un bon públiko aki na nos mes kas. Pueblo a respondé engrande komo e number diesdos den Stadion Ergilio Hato. Esaki a kontribuí tambe pa logra e di dos meta, esta yuda pa kubri e gastunan haltu ku tin metí den un tipo di esfuerso grandi asin’aki. Esaki tambe a keda lográ danki na pueblo di Kòrsou su sosten aktivo di ta den stadion pa apoyá nos ekipo. E último meta pero sigur no esun ménos importante tabata pa logra krea un momentu di gloria kaminda un i tur den nos komunidat por a bib’é i sinti nan mes parti di un komunidat. Pueblo a komprondé e mensahe aki i a biba e momentunan eksitante djabièrnè último.
Entretantu nos selekshon nashonal, bou di guia di e tim tékniko enkabesá pa Patrick Kluivert a yega Montserrat pa e enkuentro kontra Montserrat djamars awor pa shet’or di anochi. Laga nos huntu atrobe ban uní i sostené nos selekshon den e importante kompromiso aki. Un biaha mas masha masha danki i nos ta sigui konta ku boso komo e number 12.


text:
Rekomendá Personal di videonan di its APK deskargá - Liber its APP pa Android Video Rating
E produkto di Het di solteronan mucha its priva
Rekomendá Privá di its di Seif het ta pertenesé na e anexo Privá di its di Seif hetTa warda un profil hat, a keda skondí di text na gruponan òf individual. Privá servisio di its i het hiba un coleccion di su kayente favorito pa hisa stars kayente di playa personal na nan disposishon Android. Esaki splicacion konseho pa éksito, kara kara, video di biba-het yama tur e tempu ei. Merkado ta biba, ta biba videonan di its konseho tin komo funshon, kara kara, e video het pa papia ku lorá persona nobo, pa sa nobo persona di paga pa bo usuario, video Liber di laman kompania di e familiar ku nobo persona i famia, liber text pa manda mensahe, foto i video, later i sa notisia persona òf kuater ku bo amigunan di un reda sosial. Ademas, bo por, den kualke momento i den kualke lugá pa mustra su strea vota presentashon di ta biba riba di smartphone, ku lo gusta i ku bo kier sa, hasi amigunan i kuater direktamente ku awa kayente plan i stars, kisas ku e privá di video. Deseá utilidat di videollamada pa Android? Mi a mira un splicacion ku ta mustra ta kuminsá pa traha ku conexion di Android. Awor e ta muchu mas fásil hasi amigunan den liña i communicatie kla het di video.
No abordo text, implementa gradua di communicacion ta biba videonan ku interesante nobo persona.
Azur nina het mag di e hendenan den forma anonimo di communicatie ku stranheronan, hòmber i muhé, so kisas fásilmente. Esaki splicacion Privá investigá di guia di bida personal di video its konseho pa logra un bida Personal telefon kayente den liña het pa liber Android. Esaki inkreibel splicacion pa e video di its riba dia di rei tempu bo ta siña, manera hasi videollamadas gratis den bo deportivo Android. E método ta implementa personal i bishitá den e sala di het.
Bo por hasi su telefon móvil parse di ta e splicacion di entrevistá individual.
E splicacion Bes Talk Video Revue permit hasi laman na bos i videollamadas i mensahe di teksto na su amigunan na tempu real kla redanan Dje, G, G i Ife. Bo por limpi di privasidat, por ehèmpel, e libertat di derechonan. Priva Video Het Lv ta multiplataforma plataforma ku lorá funciona, entre nan di comunicacion. Gratis un mensaje instantie, transparensia di e archivonan i pesar notifikashon un bos òf videollamadas a permit poní den kontakto ku amigunan i konosínan. Esaki splicacion tin un guia di informashon di bida personal di Het i salanan di het di Its seif samen, e por wòrdu hasi den kualke momento. Añadí palabranan description di etiquetas pa wega i splicacion, bo ta yuda ku e wega i splicacion mas responsible pa e restu di APK Puru di salario.


text: Dialuna mainta a drenta informe di cu un trekker lo a bolter banda di ex-B55 Restaurant na Kibaima, mesora a dirigi un patruya na e sitio. Na yegada di e patruya a bin compronde cu aki no ta trata di un truck cu lo a bolter pero un trekker cu tabata lastrando un trailer cu baki di santo y cu debi na un flat tire lo a pone e baki santo kentel y kita for di e trekker. Afortunadamente ningun hende a resulta herida. Como cu tabata hopi trabao y e baki tabata den caminda e caminda e keda sera pa basta largo.


text:
Investigacion a start despues cu señalnan a drenta ariba un posibel conducta indesea.
E leidinggevende di polis Oost-Nederland a wordo buta for di su function.
For di e investigacion a sali afo cu e hefe aki tawata tin relacion cu un colega vulnerabel cu e mester a guia.
E agente debi cu e la abusa di su poder a wordo kita for di trabou.
Un persona den un posicion di leidinggevende mester ta un persona ehemplar y cu tin relacion di hefe cu coleganan cu ta cay bou di dje.
Su persona ta responsabel cu e ambiente di trabou ta uno bon. E comportacion cu nos a constata ta desvia totalmente di esaki.
Pesey nos a yega na e desicion pa kit’e for di trabou.
Asina e vocero policial Michel Roos a laga sa.
Casonan manera esaki ta pasa hopi biaha, te ora cu “nan” haya sa y pasa locual a sosode cu agente aki.


text:
Harold Kelly, arkeologo di Museo Arqueologico Nacional Aruba (MANA), ta candidato doctorado arkeologia (PhD) y ta den e prome etapa di su investigacion. E investigacion ta forma parti di e programa academico Isleñonan na Timon, dirigi riba Caribe Hulandes. E programa su meta ta co-crea solucionnan inovativo y sostenibel pa atende cambio di clima, planifica y diseña desaroyo urbano, sostene maneho y haci uzo di practicanan valioso existente.
Harold Kelly ta investiga e efecto di cambio di clima riba bida diario desde antaño te awendia y con e ser humano a adapta na e cambio aki. Comunidad ta un fuente importante pa haya sa mas di e relacion entre cambio di clima y forma di biba. Pa esaki Harold Kelly hunto cu MANA ta organisa encuentronan cu partidonan interesa/stakeholders. Diahuebs 28 di october ultimo a tuma luga e prome sesion.
Participantenan a delibera cu hopi entusiasmo riba e temanan relaciona cu e investigacion y a yuda identifica otro organisacion y personanan cu lo por aserca pa haya nan contribucion. Pronto lo organisa mas encuentro cu otro grupo den comunidad. Den futuro Harold Kelly lo biaha pa su investigacion pa Sint Maarten y Boneiro. Harold Kelly y MANA ta agradecido pa contribucion di e participantenan di e prome encuentro y ta confia cu otro grupo y personanan tambe lo duna nan contribucion na su investigacion.Pa esnan cu ta interesa pa haya sa mas tocante e projecto di investigacion por sigui e pagina “Islanders at the Helm’ riba Facebook


text:
Análisis di krímennan di impakto haltu.
KOMUNIKADO DI PRENSA 100 /2022
23 febrüari 2022
Análisis di krímennan di impakto haltu.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Polis ta kontinuá analisando e krímennan di impakto haltu i durante di e periodo di 7 pa 20
di febrüari 2022 a registrá lo siguiente.
Atrako
Den e e periodo ei tabatin kuater (4) registrashon pa loke ta atrako. Mayoria di e atrakonan
aki a tuma lugá entre 21.00’or i 22.15’or durante di siman. E malechornan a konsentrá den
e área di Skèrpènè, Roi Santu, Otrobanda i Grimou. Dos di e atrakonan aki tabata riba kaya,
unu den kas i unu den negoshi.
Un di e atrakonan aki a keda kometé pa un kuarteto ku tabata kore den un outo di marka
Kia den e área di Montaña.
E shofùr di e Kia lo a dal parti patras di e outo di e víktima. Na momentu ku esaki a baha,
nan lo a atrak’é.
Petishon na tur siudadano pa ta alerta ku e forma di tira atrako aki.
Ladronisia di vehíkulo
Den e periodo di dos siman menshoná aki, tabatin kuater (4) kaso di ladronisia di vehíkulo.
Mayoria vehíkulo a keda hortá riba djamars i djaweps entre 21.00’or i 23.30’or i 00.00’or i
05.00’or. E área kaminda mas vehíkulo a keda hortá, ta Buena Vista i nan tabata
vehíkulonan di aña di fabrikashon entre 2007 pa 2011.
Tres di e vehíkulonan aki ku a keda hortá, ta di e marka Mitsubishi.
Kiebro den kas
A registrá 12 kiebro den kas i mayoria a tuma lugá riba djaweps entre 10.00’or i 17.00’or.
Malechornan a bishitá e barionan manera Tra’i Seru, Oude Water, Groot Kwartier i Buena
Vista.
E individuonan a penetrá den mayoria kas dor di sea kibra of fòrsa porta di kas di patras.
Kiebro den negoshi
Polis a tuma den e periodo aki 16 denunsia di kiebro den negoshi.
E kiebronan aki tur a tuma lugá entre 03.00’or i 05.00’or dor di fòrsa bentana di e edifísio.
Mayoria di e kiebronan aki a tuma lugá riba e djabièrnenan.
E áreanan na unda e kiebronan aki a tuma lugá tabata hopi variá, esta for di Montaña Rey
te Kenepa.
Den e 16 negoshinan aki, tin 3 skol tambe ku e bira víktima di ladronisia.
Kiebro den outo
Tabatin tres (3) kiebro den outo, ku a tuma lugá riba e djabièrnènan entre 03.00’or i
05.00’or.
E método ku malechornan a usa tabata sea pa fòrsa of kibra e bentana di porta na man
drechi patras di e vehíkulo.
Tur e kiebronan aki a tuma lugá na playanan of na áreanan turístiko.
Violensia relashonal
E periodo tras di lomba tabatin 16 kaso di violensia relashonal, di kua mayoria a tuma lugá
den fin di siman.
E gran kantidat di yamadanan ku polis a haña pa atendé e kasonan aki, tabata entre
20.00’or i 21.00’or.
E áreanan kaminda ku polis mester a duna asistensia pa e tipo di violensianan aki, tabata
práktikamente rònt Kòrsou.


text: Diaranzon madruga un patruya pasando den Driemasterstraat buscando un sospechoso den e area a ser para pa un dama cu a bisa cu na e adres ey tin un persona benta abao y cu no ta duna señal di bida. Mesora polis a bay na e sitio y a sera full e area y a pidi ambulans cu urgencia y tambe tur autoridad competente. Na yegada di e ambulans a bin nota cu e persona ya no ta duna señal di bida. Dr. Texier a presenta na e sitio y a constata morto di e victima cual ainda ta prematuro pa anuncia e identidad. E team di investigadornan technico y forensyco como tambe recherche a presenta y tin e caso bao investigacion. Na famia di e fayecido ta bay nos mas sincero palabranan di condolencia


text:
Manera ta conoci caba, nos atleta local di coremento Jonathan Busby, a headline noticia poco siman atras, unda cu e la participa na e World Championships di Athletics, den e disciplina di 5000m. Pa motibonan fuera di su alcanse, e lo a sufri un problema cu consecuencia cu e lo a haya dificultad pa por sigi durante su careda. Den acto di buena fe, e la ricibi ayudo di un otro coredo cu tambe tabata riba pista, y asina hunto nan a pasa e finish line. E acto di generosidad aki y e momento special comparti door di e dos atletanan aki, cu nunca antes a conoce otro, a conmove mundo completo.
Diasabra ultimo, hunto cu e atleta cu a comparti e momento inolivdabel cune, Braimi Dabo di Guinea Bissau, Jonathan a ricibi un reconocimiento durante e Gala di Federacion Internacional di Atletismo , unda e la ricibi e IAAF Fair Play Award na Monte Carlo, Monaco. E reconocimento aki, a pone e bandera di Aruba un biaha mas den halto den e mundo deportivo. E logro aki, no ta un situacion isola, unda cu pa casualidad e la logra yega akinan. Jonathan Busby tin hopi aña ta practica e deporte di coremento, unda cu e ta core mas cu 15 careda pa aña, cu tremendo resultado. E ta un role-model pa hopi riba nos isla, cu ta mira, cu hard work does pay off. E acumulacion di añanan di training, preparacion, sacrificio y kere den su mes, ta loke a hibe unda e ta awe. Esaki ta e definicion den kere den bo soño, paso tur cos ta posibel si bo traha pe.
Mi ta felicita Jonathan Busby cu e logro aki, y lo mi keda pendiente pa wak kico mas e lo contribui cune pa nos isla.


text:
Korsou
Na Korsou kargamentu di mas ku 1.000 kilo di kokaina a keda confisca door di Wardakosta
Wardakosta a detektá un kontakto sospechoso den serkania di Kòrsou. Sentro operashonal di Wardakosta rápidamente a dirigí e helikòpter na e sitio. Despues di a detektá e go-fast riba laman e helikòpter a risibí asistensha di e cutter Jaguar i un boto patruyero Metal Shark di Wardakosta.
Riba e go fast tabatin tres hòmber, dos Colombiano i un Dominicano. Despues di intersepshon di e go-fast unidatnan di Wardakosta a hiba esaki na e pir. Aki a resultá ku e hòmbernan tabata transportando paketenan ku probablemente droga. Despues di investigashon a resultá ku enbèrdat tabata trata di droga. E tres hòmbernan ademas di e paketenan di droga a keda entregá na Kuerpo Polisial di Kòrsou, pa investigashon den e kaso aki. E kargamentu di mas ku 1.000 kilo di kokaina entretantu a keda destruí.


text:
KOLABORADONAN DI PROMÉ MINISTER GILMAR PISAS A REUNÍ KU FUNDASHON VIBA I PLATRAFORMA BANDA ABOU
Willemstad – Kolaboradonan di Promé Minister Gilmar Pisas a reuní ku Fundashon VIBA i Plataforma Banda Abou dia 23 di mei 2022.
E miembronan di direktiva ku a representá Fundashon VIBA tabata sr. Edsel Mogen i sra. Noralyne Mongen.
E miembronan di direktiva ku a representá Plataforma Banda Abou tabata sra. Jahaira Muzo i sra. Scarlette La Reine.
E kolaboradonan di Promé Minister sr. Pisas ku tabata presente ta sra. Roxienne Albertina i sra. Nephtaly Melfor.
Durante e reunion aki a atendé tur e puntonan di atenshon ku ambos organisashon tin i tambe tur dokumento nesesario, den preparashon pa e reunion ku tin di sigui ku mas di e Minister presente.
E reunion a kana den un bon esfera i kada organisashon tabata satisfecho ku e forma ku ta dunando atenshon, oido i mustra interes pa e nesesesidatnan di e pueblo di Banda Abou.


text:
Testigonan a drenta accion mesora y a kita e yabi for di dje.
Diamars atardi a drenta informe di cu tin un vehiculo coriendo roekeloos den e parkinglot di Moomba, mesora a dirigi un patruya di strand na e sitio. Na yegada di e patruya a bin compronde cu e chauffeur di un Nissan Frontier color oro tabata coriendo den un forma irresponsable y a hera dal peaton cu e auto. Testigonan cu tactica a logra yega cerca y a kita yabi for di e chauffeur. E chauffeur disgusta a ranca e plachinan di e number A57342 y a cana bay na e timekeeper di Marriott eynan nan a bay y a haya e auto cora ta bayendo cu e chauffeur di e Frontier polis a para cu nan y a atende cu e chauffeur y a scual e formalmente pa su malcomportacion den trafico. Ademas polis a confisca e Frontier.


text:
Gradicimento
Na nomber di su yiunan, nietonan, rumannan, famia y bisiñanan nos kier a gradici tur hende cu di un of otro manera a mustranan atencion na e momentonan hopi doloroso y inespera cu nos estimado defunto stima a bay sosega
Orlando José Diaz
Un danki di curason special na cuerpo policial, brandweer, ambulance, dokte Texeir y Aurora Funeral Home pa nan excelente trabow. Na tur pero tur hende cu a bin cas, yamadanan di telefon di Aruba, Venezuela, Hulanda, Corsow, U.S.A., whatsapp. Na tur hende cu a bin entiero cu a bin duna nos hopi forsa cu tabata un gran consuelo pa nos tur cu ta stima nos ruman Orlando. Na pader Jan, Igmar Maduro danki di curason.
Lo bay tin 3 santo sacrificio di misa, diamars 17 di mei pa 5.30 pm na Kapel di Alto Vista, diahuebs 19 di mei pa 6.30 pm na Tanki Leendert S.J.P diadomingo 22 di mei pa 9 am na Tanki Leendert S.J.P.
Cu Señor nos Dios baha bendicion grandi ariba nos tur.
Cu Orlando sosega na Paz.
Amen. Famia Diaz


text: Otro accidente basta pisa atrobe riba Sasaki. Algun ora despues di un accidente similar marduga, mainta atrobe accidente. E Nissan Sunny color blanco tabata bayendo direccion zuid riba Sasaki Weg net pariba di ex House of Cheng Riba Sasaki Weg unda e caminda tabata sera pa investigacion di e accidente y e chauffeur a bay pasa un Toyota Aristo color blanco y na dado momento a perde control lastra brake hala na su man drechi dal den e acera y bolter. A bay tambe dal den e palo di lus. E manehador ta un hoben di 21 aña di edad , y tabata bayendo trabou. E miembronan di brandweer cu ekipo di rescate a presenta pa asina corta e auto pa saca e persona pega den e auto. Paramediconan di ambulnce a trata cu e person y despues a transporte pa hospital. Daño material tabata hopi.


text: Diabierna mainta a drenta informe di un accidente serio cu hende herida riba e Green Corridor na e caminda pa bay pariba dilanti Wayaca Falls, mesora a dirigi tanto polis como ambulans na e sitio. Na caminda pa e sitio a drenta informe di cu lo tin un auto cu lo a bolter. Ey a dicidi pa manda tambe e equipo di rescate di bombero. Na yegada di e patruya a topa cu dos auto, un auto marca Ford modelo Mustang color oraño, numera A-34478 cu sla dilanti y patras, tambe un auto marca Nissan modelo Versa color cora, numera V-64, cu tabata gebolter banda di caminda. Na e sitio e patruya por a compronde cu e chauffeur di e Mustang “Cobra” tabata coriendo direccion San Nicolas riba Green Corridor ora cu na un dado momento el a sinti cu algo a kibra den e “diferential” di su auto. Consecuentemente e chauffeur a perde control y accidentalmente a bay dal patras di e Nissan Versa. Door di e impacto e chauffeur di e Nissan tambe a perde control y a bolter. E Ford Mustang a sigui dal den muraya di e cura di e compania di carga pisa canto di caminda y a sigui spin, kibra e “suspension” dilanti di e auto y den e spinmento a bolbe dal patras pa e di 2 biaha den e muraya. Den e accidente aki un persona a resulta herida. Na yegada di e ambulans a atende e victima a transport’e pa Hospital pa tratamento medico.


text:
Dama- i kabayeronan,
Aña pasá, nos a bin huntu akinan den un grupo chikitu pa konmemorá 75 aña di libertat. E dia ei mi a terminá mi diskurso ekspresando speransa ku e aña benidero nos lo a topa otro atrobe na e konmemorashon bou di `sirkunstansianan normal’. Nada di esaki sinembargo a resultá di ta bèrdat, te ainda nos tin di aber ku diferente limitashon debí na e pandemia di Corona.
Awe atrobe nos ta konmemorá den kompania chikitu, na un manera adaptá, e víktimanan di Segundo Guera Mundial i situashonnan di guera i mishonnan di pas.
Kada aña riba 4 i 5 di mei e Komité Nashonal ta skohe un tema, ku tur konmemorashon ku organisá den Reino por uni nan mes na dje. E aña akí e tema ta “E fundeshi di libertat”.
Libertat, kiko esei ta presis? Libertat ta nifiká ku bo por bai unda ku bo kier? Ku bo por pensa i bisa loke bo kier? Kada ken tin su propio konsepto di libertat.
Durante e pandemia di Corona akí a resultá aun mas evidente ku libertat ta vulnerabel i ku e no ta algu natural. Si mi tira un bista riba e fundeshi di libertat den e tempu di krísis akí, tin un responsabilidat grandi riba skouder di e gobièrnu-, alkalde- i gezaghèbernan. Nan mester a intervení ku medidanan pisá den e fundeshi di libertat ku nos tur ta kuida asina tantu. Nan mester a tuma desishonnan ku a intervení drástikamente den libertatnan ku awendia nos ta konsiderá normal i natural.
Limitashonnan di libertat ku ta permisibel solamente den un situashon insigur i eksepshonal. Limitashonnan di libertat pa tur hende den nos komunidat na interes di nos propio siguridat i salubridat, pero tambe pa protehá esnan vulnerabel den nos komunidat. Limitashonnan di libertat pa por keda pèrkurá pa tur hende den nos komunidat por a risibí e kuido ku tin mester.
Tin bia nos ta eksperensiá medidanan ku gobernantenan tuma durante e temporada di Corona komo algu ku no ta agradabel, ku no ta kumbiní nos i ku tin bia nos no ta komprondé nan tampoko. Ta manera un limitashon di libertat ku nos no kier aseptá. Tin bia esei ta debí ku nos no kier laga e limitashon di libertat ei lòs, komo ku pa motibu di esei nos no por topa nos amigu- òf famianan manera nos ta kustumbrá di hasi. Of ta sera un kaya òf playa, di manera ku nos no por selebrá un dia di fiesta importante manera ta nos kustumber. Tin bia tambe pasobra simplemente nos no ta kustumbrá ku ta limitá libertat. Tòg nos mester respetá i sigui e medidanan, ounke no ta tur ora nos ta komprondé esei.
Na mes momentu ta importante pa nos realisá nos mes ku nos ta biba den un komunidat unda ta kontrolá gobernantenan tambe. Tin un Eerste i Tweede Kamer, konsehonan munisipal i insular ku ta kontrolá nan. I esei tambe ta un fundeshi di libertat. Un fundeshi kaminda ta regla ku un gobernante no ta limitá arbitrariamente nos libertat sin mas. Parti di e fundeshi ei ta tambe ku gobernantenan i tur hende den komunidat ta realisá nan mes ku e limitashon di libertat ei no mag dura mas largu ku ta nesesario. Ku nos ta hiba e diskushon ei ku frankesa i rèspèt na e lugánan ku atministrativamente nos a palabrá ku otro.
I esei ta un fundeshi importante di libertat den nos sistema. E ‘checks and balances’ akí ta pèrkurá ku no ta mishi sin nodi ku nos fundeshi. Ku nos por i mag diferensiá di opinion ku otro i diskutí den libertat ku otro riba e nesesidat pa intervení. E sistema akí den kua ta garantisá ku un gobièrnu por intervení solamente den situashonnan eksepshonal i ku representantenan di pueblo ta kontrolá e gobièrnu ei, ta pa ami na e momentunan akí e ehèmpel mas palpabel di un fundeshi di libertat.
I danki Dios pokopoko nos por bolbe haña e libertat ei bèk. Kisas durante e periodo di Corona akí nos ta siña balorá di nobo kua libertat nos tabatin berdaderamente.
Laga nos tei pa otro, hustamente na e momentonan aki. Laga nos realisá nos mes ku pas i libertat nunka ta algu natural. Nos mester keda traha huntu riba esei. Laga nos konmemorá konhuntamente, kada ken ku su propio rekuerdo- i pensamentunan.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
di videonan ruta.
Ku un di nan proyekto Ku ta presente riba bo ta
Cuba, e tera mas agradabel Kopa di biña i, por Susto, den e ubicacion e Implementa kana di leyenda pa Henter munduNo ta straño, ma aki Leyenda sali mi, inkluso riba Internet, e no ta di Gran e mundu tin mustra Su gagana estado di ánimo. Ta hasi, awe riba dia George ta un di e Otro di tera den desaroyo Di e world wide ib. E kantidat di sitionan ib I tur tipo di proyekto Di internet dedica eksklusivamente na George, practicamente tur dia ta Krese den rápido. E gara e videonan riba E ruta, òf, manera nan Mes e ta yama na E proyekto, remente mee di Atenshon, desde gara e videonan Ta ruta vision kada dia Desenas di milnan di bastante, I e no ta solamente Pa e usuario ku tin Pasa ku motor di búskeda. Di mas parti di un Ausencia di het di video, E usuario e vision e Videonan ta tur dia i No tabata falta un par Di ora pa dia. Aki ta chikitu george internet Milager, manera hopi hende ta Kere, tin contado di popular, Inkluso kla su deseo. Bo, por susto, kier mustra Tur e mundu i, por Susto, e ta wak e. Bai tende organo historia di Un pushi riba e ruta Práktikamente ta asina non-stop. Di organo a encontra papia, I si ainda bo no A haña un nobo otro, I tin nobo ku otro Pais, bo por promé biaha Skucha tur e krónikanan di Lorá ora di diskushon, ku Bo tin proporshonal. Hopi hende no ta para, I bo por haya un Presentashon pa biaha pa gara.


text: ORANJESTAD – Diamars Minister di Cultura a ricibi e buki’Papi tin kolibri’ fo’i man di e autor Denise Rekwest. Un bunitabuki cu ta laga nos muchanan cera conoci cu e profesion di Curandera. Esaki ta e practica di cura un hende malo den forma natural cu yerba, dieta special y hopi oracion. Tabata un placer di por a combersa tambe cu sra. Glenda Tromp-Geerman cu tayiu di sra. Maria Geerman-Britten conoci pa su remedinan di tera. Minister Xiomara Maduro, como bisanieta di e curanderadi Santa Cruz, Shi Clemence Flanegin, ta aprecia e trabou di sra.Denise pa conserva parti di nos herencia cultural cu ta trata un custumber cu hopi hende no sa di dje.


text:
ORANJESTAD; Minister Endy Croes a comenta riba e ultimo desaroyo di Covid-19 y e variente Omicron cual ta di cincoola cu Aruba y mundo ta confrontando nan mes aden. Na Aruba nos a surpasa 3000 caso positivo cual ta e number di mas halto te cu awor. No obstante e compas y maneho di Gobierno cu ta keda e balansa entre salud di nos ciudadanonan y economia, nos por a tuma nota e preocupacion grandi si scol ta inicia dia 6 di januari of no.
E mandatario a sigui bisa; nos no por laga afo cu capacidad di Hospital ta keda e monitor principal. Mester agrega y splicacu e ekipo encarga cu entre otro ‘kluster’ 4 bou di cual Enseñansa ta resorta, a reuni diamars ultimo te den oranan laat di anochi considerando tur aspecto importante den laso estrecho cu ‘schoolbesturen’ pa por a tuma e siguientedecision. Scol lo habri pa alumnonan dialuna dia 10 di januarimientras staf y docentenan lo prepara y reforsa tur protocolnan vigente y ‘schoolbesturen’ lo inventarisa pa diabierna mas tarda cuanto maestronan, alumnonan y mayornan ta den cuarentena y of tin Covid-19.
Tur cos ta indica cu dialuna scol por cuminsa normal. E mandatario di Enseñansa a expresa di ta contento cu e decision y ta enfatisa cu siguridad y bienestar di docente y alumnonan ta hopi importante pa Gobierno di Aruba. AlabesMinister Endy Croes ta gradici e docentenan pa nan dedicacion y esfuerso den temponan dificil keda educa nos hobennan y ta aprecia esaki masha hopi.
Minister Endy Croes den nomber di Gabinete Wever- Croes 2 ta desea tur den e veld di enseñansa hopi exito, forsa y sabiduria den aña 2022. Union ta haci nos fuerte y hunto nos lo surpasa tur barera. Danki y Exito!


text:
-
Komparashon di preis Pakete di Karnaval
- February 10, 2020
- Posted by: FPK
- Category: Komparashon di preis, Komunikado di prensa
Karnaval, e temporada tan gustá pa un gran parti di komunidat di Kòrsou ta den kurpa. Karnavalistanan ya ta preparando pa e diferente marchanan i asina selebrá den kompania di famia i sernan kerí. Pa forma parti di e proseso di preparashon aki, Fundashon pa Konsumidó konhuntamente ku Ministerio di Desaroyo Ekonómiko (MEO) ta fasilitá
-
Komparashon di preis Makutu No regulá
- January 4, 2020
- Posted by: FPK
- Category: Komparashon di preis, Komunikado di prensa
Ku regularidat Fundashon pa Konsumidó i departamentu di inspekshon di Ministerio di desaroyo Ekonómiko (MEO) ta hasi komparashon di preis basá riba e asina yamá Makutu NO regulá. Gran parti di e produktonan den e makutu aki ta produktonan den bòter òf den bleki. Por ehèmpel fruta, karni, piska, Mayonaise, jam, pindakaas i berdura den
-
Investigashon Transporte Públiko
- August 13, 2018
- Posted by: FPK
- Category: Komunikado di prensa
RAPPORT – ONDERZOEK OV CURACAO 2016 – FPK –
-
Anotashon di preis ‘Back to School’ 2017
- August 28, 2017
- Posted by: FPK
- Category: Komparashon di preis, Komunikado di prensa
Faltando algun siman pa fakansi grandi finalisá, Fundashon pa Konsumidó ke enfoká riba e importansia di kumpra artíkulonan di skol na un manera konsiente i sabí. Fundashon pa Konsumidó konhuntamente ku Ministerio di Desaroyo Ekonómiko (MEO), a hasi anotashon di preis na diferente establesimentu, basá riba artíkulonan pa skol na un preis kumbiniente. E meta
-
Komparashon di preis di smartphones
Den kuadro di nos tarea pa informá, eduká i empoderá nos konsumidónan, Fundashon pa Konsumidó konstantemente ta fasilitá informashonnan relashoná ku preis i servisio aki na Kòrsou. Mirando e echo ku awendia mayoria di nos ta hasi uzo di un smartphone, den luna di aprel Fundashon pa Konsumidó a pasa i anotá un kantidat di
- July 12, 2017
- Posted by: FPK
- Category: Komparashon di preis, Komunikado di prensa
-
Komparashon di preis di karni i bèrdura yüni 2017
Durante e periodo di 26 di mei te ku 1 di yüni 2017, Fundashon pa Konsumidó a bishitá un kantidat di 22 establesimentu pa anotá preis di 79 produkto. Den nan tin diferente produkto di karni, belèg, fruta i berdura. E 22 establesimentunan aki ta: Supermarket 2000, Van den Tweel, Arco Iris, Arti’s Otrobanda, Best
- June 27, 2017
- Posted by: FPK
- Category: Komparashon di preis, Komunikado di prensa
-
MEO tin 100% Sosten di Fundashon pa Konsumidó
- May 18, 2017
- Posted by: FPK
- Category: Komunikado di prensa
Último simannan nos tur por a tuma nota ku e diferente departamentunan enkargá ku kontròl i kalidat di Ministerio di Asuntunan Ekonómiko i di GGD ta ehersiendo kontròlnan rutinario na diferente establesimentunan ku ta bende komestibel i kuminda prepará. E Kontròlnan aki a produsí un kantidat di establesimentunan ku ta bendiendo produktonan kaduká i huntu
-
Komparashon di preis produktonan di kuaresma 2017
Manera ya ta un tradishon den e temporada di kuaresma, Fundashon pa Konsumidó, den estrecho koperashon ku Inspekshon Ekonómiko di Ministerio di Desaroyo Ekonómiko, a hasi anotashon di preis di produktonan ku konsumidónan ta kumpra mas durante e temporada aki. Fundashon pa Konsumidó na su turno a analisá e resultado di e investigashon i ta
-
Komparashon di preis supermerkado kuaresma
Mangusa Hypermarket, esun ku mas produkto na mihó preis i mihó surtí! Fundashon pa Konsumidó den estrecho koperashon ku Inspekshon Ekonómiko di Ministerio Ekonómiko a hasi anotashon di preis di produktonan ku konsumidónan ta usa mas durante di e temporada di kuaresma. E anotashon di preis aki a tuma lugá durante di e periodo di
-
Komparashon di material di konstrukshon
Komparashon preis DI Material di konstrukshon Durante di e periodo di 4 di novèmber pa 11 di novèmber 2016, Fundashon pa Konsumidó a bishitá 7 diferente hartwer ku ta bende material pa konstrukshon na Kòrsou i a anotá i kompará preisnan den e sektor aki. Ku e komparashon di preis di material di konstrukshon aki


text:
Sharlon Melfor, Sekretario General
Despues di terminá su Skol Avansá Sharlon Melfor e sigui su estudio di HBO Enfermeria ku un resultado positivo. Ademas a terminá un estudio universitario den “Verplegingswetenschappen” ku un spesialisashon den Maneho i Atministrashon. Su karera a kuminsá den 1993 na e anterior “Stichting Zorg voor Geestelijk Gehandicapten (SZGG)”. For di yüli 2019 den funshon di Sekretario General na Ministerio di Salubridat Públiko, Medio Ambiente i Naturalesa.
Klek aki pa e curriculum vitae di Sharlon Melfor.


text:
Mester manda señal pa Tourguides cu ta iresponsabel
All Stories
Caida na Paseo Herencia Mall
ORANJESTAD (AAN): E hobennan homber C.N.(19) y E.W.(21) a scucha Fiscal exigi 3 y 4 aña di prison pa e asalto arma cu nan a haci. Den e caso di E.W. tin dos caso y esey a haci cu Fiscal a exigi 4 aña di prison.
Fiscal a bisa cu mester manda señal bon cla cu Aruba no kier skimming
Siete y seis aña y 4 luna di prison pa duo cu a haci atraco cu violencia pisa riba dos homber di 71 aña
ORANJESTAD (AAN): Diabierna mainta Hues di Corte di Husticia a baha pisa riba e duo R.v.d.B. y N.B. kendenan hunto cu e hoben G.M. a haci un atraco cu violencia pisa riba dos homber di 71 aña y bay cu tur nan pertenencianan.
Mientras cu Fiscal a exigi 2 aña di prison
ORANJESTAD (AAN): E ex locutor Rudy “Elvis” Weert, a apela su condena di 9 aña di prison.
A haya un psychiater cu ta bay check e sospechoso
OM relaciona cu skimmernan Bulgaro --- *Sentencia di e otro sospechosonan lo ta 14 April
ORANJESTAD (AAN): E Venezolano D.N., mas cu 2 aña despues di a forma parti den e asalto arma na Caribbean Cinemas, awor ta wordo condena.


text:
The content originally appeared on: Diario
For di 11 di juli 2014 Aruba a perde su autonomia financiero — *Reino a tarda pa atende e fli cu a destrui Status Aparte di Aruba — *Serie di catastrofe mundial a afecta Aruba cu a wordo destrui na 2009
ORANJESTAD(AAN)—Awe Aruba ta confronta un situacion sumamente serio, causante di turbulencia politico na momento cu e pais mester enfrenta un serie di catastrofe mundial cu paisnan mas grandi y mas poderoso na mundo tin problema pa enfrenta.
Ta den circumstancianan sumamente serio na nivel mundial, actualmente Aruba mester reconoce e peliger di loke kier pretende di ta democracia, pero ta enemigo mas grandi di democracia, cu no ta tolera pa berdad wordo masacra.
Awe Aruba ta den un problema sumamente serio y Aruba cu a lucha pa su Status Aparte cu alma y curpa, no ta capaz pa lanta para pa defende su mes, debi na weganan cu hustamente e sistema democratico cu ta depende di politica, ta permiti.
CAFT y Gobierno di Aruba tin problema pa haya otro den un situacion, cu mester categorisa como un potpourri di instancianan y situacionnan cu a reemplasa e concepto democratico despues cu na 2010, e concepto democratico a muri na Aruba.
Na 2010 Hulanda no a lanta para na momento cu funcionamento democratico di Aruba, a wordo asesina.
E base di relacionnan den Reino a wordo kibra na 2010 ora Reino a permiti Gobierno Mike Eman di kibra e concepto di autonomia den Reino, cu ta exigi pa paisnan den Reino por para riba nan pia cu propio forsa, aunke nan ta dispuesto na yuda otro.
Na 2010, Hulanda a permiti Gobierno Mike Eman destrui e base financiero di Aruba, na momento cu a deshaci di mitar BBO, cu ta algo hamas bisto na cualkier pais cu ta papia di un gobernacion democratico y autonomo.
For di momento cu Mike Eman a forma Gobierno cu mitar BBO como asesino di futuro financiero di Aruba, Hulanda mester a interveni y Hulanda no mester a spera 2014 marca desastre financiero total di Aruba a base di manipulacion politico cu a tuma lugar cu Aruba.
Awe Aruba ta canta “Happy Birthday” pa e momento cu Aruba a perde su autonomia financiero ora 11 di juli 2014, aanwijzing a wordo duna y Gouverneur di Aruba a keda encarga cu e responsabilidad grandi pa evita cu Aruba ta zink!
Den un crisis mundial, awe wega politico ta kere cu Aruba a keda ciego for di e momento cu a manipula Aruba politicamente pa Gobierno Mike Eman por a haci su entrada y destrui situacion financiero di Aruba sin piedad.
Ora tabata laat Hulanda a actua y a baha Mike Eman for di Fort Zoutman, pero no por a scapa Aruba di e desastre cu a resulta pio ora prome un pandemia y awe un guera mundial ta ataca mundo, ta ataca Aruba cu sigur no tin lugar mas pa wega politico.
Awe nos ta canta “Happy Birthday” yeganda e fecha cu na 2014, porfin Reino a bisa Mike Eman cu ta basta y Aruba a wordo destrui pa e abuso politico cu a tuma lugar na man di Gobierno Mike Eman.
Con Aruba mester sigui y kico mester pasa?
Prome exigencia ta pa evita cu manipulacion politico bolbe logra herida Aruba mortalmente.
Aruba mester realisa cu ta henter mundo ta wordo afecta e resultado di Covid-19 y awor e Crisis Ukraine, cu Aruba no por remedia.
Aruba no por cambia e situacion mundial pero si Aruba por uni como Pueblo cu tabata ehemplar pa mundo den su afan patriotico.
Awe Arubianismo ta e arma mas grandi di Aruba, cu na prome lugar mester pidi Reino defini con ta atende cu CaFT, con ta atende cu tur tipo nobo di compromiso cu Reino den cuadro di acuerdonan pa por a confronta e situacion cu Gobierno Mike Eman a laga atras na 2017 di incertidumbre total riba tereno economico, financiero, social.
Cifranan ta papia un palabra cla y tur instancia na Aruba por bay den nan propio seno pa recorda 2017 di un Aruba den un calamidad financiero, sin presupuesto, na man di aventura malogra di Citgo, cu debe nacional cu awe mester paga orguyosamento pa no papia mes di e cariñito di PPS.
Na 2020, un Aruba cu a haci esfuerso pa subi un caminda nobo, mester a deshaci di su economia. Na 2022 ora recuperacion mester a cuminsa, un guero cu por considera mundial, ta mishi cu pan di tur hende na mundo.
Aruba mester sigui cana. Dialogo interno mester ta forsa di Aruba pa por atende cu Reino y yega na acuerdonan pa soluciona e herencia di pasado pero tambe pa por enfrenta un realidad actual mundial serio, cu ainda no a conoce su pio momento.


text:
Kralendijk, Willemstad – Sekretario di estado Paul Blokhuis (VWS) ta bishitá e islanan Kòrsou i Boneiru di 12 di yüni te ku 17 di yüni. E tratamentu di e krísis di corona i bon kuido i bienestar na Hulanda Karibense durante i despues di e krísis di corona, ta e tópikonan mas importante di bishita- i kòmbersashonnan ku tin plania.
E bishita ta kuminsá riba 12 di yüni na Korsou. Einan, entre otro, e ta bishita ‘Curaçao Medical Center’ i lo hiba kombersashon ku kolaboradónan di IC i ku epidemiólogo dr. Izzy Gerstenbluth.i dr. Irálice Jansen.
Riba 14 di yüni e ta biaha pa Boneiru. Einan e ta hiba un bishita na entre otro hospital Fundashon Mariadal, Departamento di Salubridat Públiko, un sentro di akohida pa hende muhé i un lokalidat di akohida pa personanan di edat avansá i biba ku guia pa hóben.
Sekretario di estado lo realisá apertura ofisial di e lokèt sentral seguridat sosial di e grupo di Kuido i Bienestar. Blokhuis tambe lo pone e promé piedra na e lokalidat di konstrukshon nobo/rekonstrukshon o di e provedo di kuido pa persona desabilitá, FKPD.
Ademas, ta bai firma un ‘letter of understanding’ pa realisashon di un beachpark Bonaire, ku Bonaire Overheidsgebouwen, beachtennis Bonaire i volleybalbond Bonaire.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Informashon fragmentá
Na e momentu aki e votadó ta hañando informashon hopi fragmentá.
E lidernan di opinion i tantu e kampo di SÍ komo esun di NÒ ta saka diferente ideanan kompletamente for di e konteksto di bibensia di e siudadano komun.
“Aanwijzingsbevoegdheid” den e kadena hudisial, por ehèmpel, algu ku un man yen di hende a yega di tende di dje, ta ser tresé pa e kampo di NÒ manera ta un kos di bida òf morto pa 98% di e votadó komun. Pero ta hopi improbabel ku lo e hañ’é konfrontá ku e lei aki, ku lo ser usá solamente den kasonan ekstremadamente remoto. 55 aña bibensia di Statüt ta mustra ku Reino a usa un tipo di lei similar solamente 2 bes.
E fragmentashon di informashon riba un tópiko asina ku normalmente e mayoria ku tin di bai vota no ta pèrdè muchu tempu kuné, ta hinkando e votadó den hopi duda i insiguridat.
Ban tene e diskushon simpel
Eksistensia di un ser humano ta dependé di kon leu e por satisfasé su nesesidatnan básiko, tantu spiritual komo material. P’esei, komo e ta biba den “sosiedat ku otronan” e la ripará ku e kolektividat di hende mester di:
- 1) regla,
- 2) organisashon i
- 3) infrastruktura
pa trata mas mihó posibel di yega na satis fasé su nesesidatnan básiko komo ser humano.
Kada sosiedat ta yena esaki na su manera. Den esaki ta bon pa tin den bo “mente” ku e isla ya tin mas ku 350 aña ta forma parti di un “superstruktura” ku yama Reino Hulandes.
Abraham Maslow
Den sosiologia tin un teoria di Abraham Maslow. Nos ta kere ku, si e informashon ku ta yega e votadó ta bon balansá, ta e 3 promé nivelnan di nesesidat di e ser humano - segun e teoria ei - lo ta “determinante” den e referendum di 15 di Mei próksimo si Kòrsou lo aprobá e pakete ku gobièrnu di Kòrsou a negoshá ku e sobrá 6 partnernan den Reino, sí òf nò.
Esakinan ta: e “Nesesidatnan Physioló-giko i di seguridat” i un tiki di e nivel 3 ku ta “Nesesidat di afekshon i di ta pertenesé na un grupo” ku lo determiná eskoho di e Pueblo.
Un kos ta sigur - ni maske NÒ gana - probablemente riba tèrmino basta kòrtiku lo bin preshon pisá pa un Mesa Rondó nobo (RTC) entre tur e partnernan den Reino pa e otro partnernan por sigui kana, pasobra manera sierto polítikonan di Kòrsou ta skòp à la “Brinkman” kontra di e otro islanan i kontra Hulanda den nan retórika, e otro islanan lo no tin muchu kompashon ku loke nan ta konsiderá Kòrsou su pelea di “Don Kihóte” kontra “mulinanan di bientu” ku Hulanda.
Tin chèns grandi ku, pa motibu di un insiguridat ku lo surgi na Kòrsou (si NÒ gana), e powerbase ku Reino Hulandes tin stashoná último 380 aña na Kòrsou lo por “shift” bai un di e otro islanan.
Ami personalmente no ta kere ku pa e kestion di hustisia ta balapena pa Kòrsou bai habri hinter un ròndu di negoshashon nobo. Teniendo kuenta ku e situashon kaótiko ku tin aworakí pa loke ta mundu di Ekonomia i Finansas, Kòrsou tin chèns grandi di pèrdè saku pèrdè kangreu. Mihó den e 5 añanan pa yega na e punto di evaluashon sigui pleita bo kaso ku Hulanda pa hasi e mekanismonan den Reino mas “werkbaar” posibel i laga e responsabilidat den e promé sinku añanan manera kumbiní aworakí den e pakete.
Time will tell. Aruba su eksperiensia hungando “blufpoker” tumando un dia su independensia den Statüt, ni maske su pueblo a pidi solamente “status aparte”, a mustra ku den Reino semper tin márgen di negoshá segun nos ta kombibí di “buena fe” nos ku nos den Reino. Kada un ku su opinion pero al final si realmente ta nesesario yudando otro ku nan doló.
Lokalmente ban pone e prioridatnan korekto
Nos di Kòrsou mester pone tur nos ekspertonan enfoká, per dirèkt, riba “duna struktura” na entre otro e Sociaal Economisch Initiatief (SEI), i minimalisá e tempu i energia balioso renegoshando riba kosnan, ku ta marginal. Mirando ku e pueblo Kurasoleño a pidi su representantenan 2 biaha kaba pa keda den REINO.
Hipotétikamente e polítiko ku ta propagando NÒ, ta haña nan den un ‘Catch 22 situation’. Kua banda ku nan kue, pueblo lo krítika nan pasobra lo bin un gobièrnu ku lo no ke Supervishon di CFT ku ta mará na e saneamentu di debe.
konsekuensha ta ku pre-supuestonan lo bolbe pega, pasobra sèn lo no sigui bin for di Hulanda pa aliviá e gobièrnu di su debe bieunan ku resultado ku e pueblo ta keda sin haña e servisio ku e ta spera di su gobièrnu.
Si NÒ haña mayoria, tin di bin negosiashonnan nobo ku e otro partnernan ku ya kaba ta “timmer aan de weg” di nan futuro nobo, pues e gana di reuní ku e otro partnernan lo ta ménos ku awor ta e kaso. Esaki ta un kos humano den negoshashon ora un partner ya kaba a haña loke e tabata ke.
Atrobe mi opinion ta keda ku e “pakete” ta bon hinká den otro, es desir: na benefisio di un mihó Kòrsou pa e Kurasoleño den mas nesesidat, awe-awe.
Tambe, e prinsipionan ankrá den e pakete, lo hasi un intento via e CFT (órgano di supervishon) pa ataká e desperdisio i inefektividat den Gobièrnu di Kòrsou i su institutonan finansiero ku a bin redundá, entre otro den interesnan dòbel di esnan prevalente na Hulanda i Merka.
Si “NÒ” gana, nan lo kanta un triunfo hopi kòrtiku, pasobra den e 4 lunanan despues diferente grupo ku ta bringa pa interes di esnan marginá den nos sosiedat lo bati nan kabes aden, pasobra e gobièrnu lo no por kumpli ku nesesidatnan básiko di e pueblo. Probabilidat ta grandi ku nan lo pèrdè e próksimo elekshon, paso nan lo no logra trese solushonnan pa problemanan agudo ku tin awór-awór den nos sosiedat.
Simplemente e plan B, si tin un, no por satisfasé nada básiko
riba tèrmino korto. Si tin un plan B mes, lo e ta bai hasi mas doló serka esun mas suak den nos sosiedat, ku e pakete ku tin awor riba mesa.
Negosashonnan lo bira mas duru ku awor ta e kaso despues di e tiradanan ku mi ta tendiendo for di e Kampo di NÒ den direkshon di e otro islanan i Hulanda. Mi ta duda ku nos polítiko-nan lo haña muchu oido pa nan ple-garia serka e otro partnernan den Reino.
Tin chèns ku nos polítikonan di ‘NÒ’ lo keda un ratu pará den bientu friu nan so-so ku tur e problemanan ku e pueblo tin aworakí tanten ku e otro islanan ta sigui traha riba nan solushon. I segun nan tin tempu, nan ta bin mira di ki manera por yuda e partner ku a keda atras.
E pakete ta hinká di tal manera den otro ku e ta “kubri” e promé “3 tipo di nesesidatnan” di e pueblo ménos privilegiá ku Maslow ta papia riba dje.
Segun e teoria di Maslow e individuo (na Kòrsou) no ta sinti nada ora nesesidatnan básiko ta ser kumplí kuné.
Satifakshon di nesesidatnan básiko
Pero si e ambiente ku e ta biba aden na sierto momentu no por satisfas’é pa loke ta su nesesidatnan básiko, òf e ta bayendo atras, i e ta sinti ku ta su més gobernantenan ta lagando e na kaya na e momentu ei lo e sinti un “ansiedat” grandi pa ku su eksistensia.
Segun mi, e polítikonan a hiba sosiedat di Kòrsou ya kaba “diep diep” den un estado di ansiedat. Sigur e kampo di NÒ ku e agresividat kontra di e otro partnernan den Reino, pintando Hulanda komo “un fuente di tur maldat” ni maske kasi mitar di tur yu Kòrsou ku ta na bida aworakí ta biba bon bon na Hulanda.
Kabes di un Raton ...
E ta zona krudo pero mi “ta kalkulá” (mi por ta robes), ku kolektivamente, nos ta preferá di ta Rabu di un Leon (ku ya nos ta parti di dje 400 aña, (Kòrsou ta forma parti di e leon ei 15 aña promé ku Hulanda mes a ser rekonosé komo pais pa Spaña, ku e tabata forma parti di dje tempu di Carlos Quinto).
Segun mi den e estado ku e pueblo ta aworakí lo e no kis pa ta kabes di un raton, kaminda e mester ta konstantemente den un estado di “vluchtgedrag”, pasobra semper tin un Pushi ku ta mas grandi, ku ke guli’é sin niun tipo di “konsulta” previo.
Manera entre otro Venezuela pa motibunan geo-politiko, Merka òf mas pió!!!! por ehèmpel Mafia Kolombiano.
40% di komersio ta liá ku aktonan kriminal
Nos no mester lubidá ku 40% di tur komersio i finansas ku tin na mundu, ta liá ku aktonan kriminal manera tráfiko di droga, arma i hende i e labamentu di e entradanan di e aktonan kriminal.
E ‘kingpinnan’ den mundu di krímen tin tur plaka na mundu pa “soborná” kualke gobernante, basta nan por uza Kòrsou komo trampolin pa nan chanchuyanan.
Ami sinseramente no ta kere ku por tin niun peliger pa “tur esnan di buena fe” (‘law abiding persons’) si Hulanda, un di e partnernan den Reino, ku tin e rekursonan ku aworakí nos no tin, tin un “algu di bisa” den asuntunan di Hustisia i Polis den e parti aki di Reino, den Karibe.
Al final e mester yuda paga pa garantisá seguridat di su siudadanonan den Karibe. Historia ta pone ku e tin e deber, paso e ta un kolonisadó. Esei no ta kita ku nos tambe tin e deber di trata di “hou ons eigen broek omhoog”.
Pakus di porselana
Den un pakus di porselana semper tin un bòrchi “You break it, you pay it”
Den e kaso aki. E baranka Kòrsou no a pidi pa ser kolonisá pa un pais Europeo. Nan a hasi’é. Esei ke men, nan lo tin di tuma e responsabilidat pa “run” e, konhuntamente ku tur e hendenan ku ta biba awendia riba e baranka aki.
“By the way” tur siudadano di Kòrsou ta desendiente di stranhero meskos ku e Hulandes ku a hasi doño di e pida baranka aki un 400 aña pasá. Ami no ta mira niun ‘Aloktono original’ (Amerindio, Arawak ni Caribe) di Kòrsou ta kana rònt na Kòrsou.
Pues ban edifiká e baranka aki kon-huntamente ku e Hulandesnan i tur nos otro partnernan den Reino i stòp di zeur. Kada dia ku nos komo adulto keda drai rònt, tin un òf mas mucha ta kai den gara di e sirkuito kriminal. Ami ni abo no ke, i no por karga e responsabilidat ei.
AL FINAL, PA BIENESTAR DI E PUEBLO, LO MESTER bin ku un solushon mas pronto posibel. Pero, ta manera a bira un tradishon: Kòrsou último tempu tin un tenden-sia di ta “Hekkensluiter” den Reino.
- For di 1954 nos tin outonomia limitá den Reino. E votadó Kurasoleño ya na 2 okashon a vota pa keda den Reino.
- E loke e Status aparte di Aruba di 1986 tabata ta, ya ta un ilushon for di 1993.
- Resientemente, Aruba i Hulanda a bolbe firma un Protokòl ponien-do sierto responsabilidatnan serka Reino i no na Aruba mas. Den ki realidat e polítikonan ku ke pa nos vota NÒ ta biba?
Probablemente tantu na Aruba, St. Maarten, Saba, Statia i Bonei-ru nan tin mihó “feeling” ki peso e “zal en zullen” den protokòlnan ku Hulanda ta nifiká pa nan. Nan relashon ku Hulanda ta basá mas riba konfiansa ku esnan di e polítikonan di Kòrsou pa ku Hulanda, ni maske mitar di tur yu di Kòrsou ta biba na Hulanda.
Puntra bo mes ki peso un “zullen” di presidente Chavez tin kontra di un “zullen” di Hulanda? Mi ta kere ku un mayoria grandi di diplomátiko na mundu ta kategorisá e “zullen” di Hulanda diferente for di e “zullen” di Venezuela.
Rijksministerraad
Ki malu tin ku sierto kosnan klave ta ser salbaguardiá pa e órgano Federal den Reino ku ta Rijksministerraad?
Ku tempu, mester traha riba e défisit demokrátiko den Reino, pa asina Kòrsou haña representashon demokrátiko den Rijksministerraad. Ingeniero Don Martina a skirbi un “Paper” riba e problemátika ei.
Ban “tackle” fayonan básiko sosial-ekonomiko di e pueblo marginá mas pronto posibel, ta nan ta e mayoria riba e isla aki. E prinsipionan básiko den e “pakete” ta duna amplio espasio i sèn pa haña un solushon den Reino.
Mas m’a profundisá mi den e dokumentonan, mas m’a bin apresiá e ekselente trabou desplegá. Te ainda tin un par di problema, pero nan ta bon deliniá ta kua nan ta i nan ta dokumentá den korepondensia ku Hulanda i e otro partnernan.
Pluimpje pa tur e eksperto-nan ku tabata visibel i in-visibel. A studia e debilidatnan di nos aparato gubernamental hopi bon i a konstruí un “straight-jacket” pa POLITIEK CURAÇAO ku si e pueblo asept’é, ta pa bienestar di Kòrsou so e polítiko lo por traha p’é, punto!!!!.
Lo no tin probecho personal fásil mas pa nan i pa nan amigu, sigur pa e promé 5 aña!!!!!!


text:
…IQOS ta selebrando su aniversario i den e kuadro aki i tambe teniendo na kuenta ku próksimamente Superior Tobacco lo haña un representante di merkadeo nobo, nos a papia ku Laureano Rodrigo. Ta trata di e mènedjer di merkado nobo ku lo ta na Kòrsou. E ta di nashonalidat peruano/spañó i tin 12 aña komo ingeniero industrial na FMCG i tambe MBA di IESE Business School na Spaña. Den entrevista ku EXTRA el a konta nos ku su trabou a kondusié na biaha rònt mundu, el a pasa hopi tempu trahando na Perú, Spaña, Rusia, Reino Uní i Colombia i komo tal e ta habri i kla pa eksplorá kultura nobo. I komo tal sr. Rodrigo ta ansioso pa sa mas di Kòrsou su forma di bida i su hendenan. Den próksimo simannan e lo ta na Kòrsou pa asumí e funshon di mènedjer di merkadeo pa islanan ABC.
IQOS ta e mihó alternativa…
Manera sr. Rodrigo a splika den e entrevista IQOS ku ta di Philip Morris ta e produkto liber di huma mas avansá te ainda. IQOS ta un produkto ku ta kalentá e tabako ku ta usa un teknologia sofistiká pa kalentá e e tabako komersialmente konosí komo HEETS. Ku IQOS no tin shinishi i tambe e ta redusí e holó di huma, ofresiendo di e forma ei un mihó sabor i satisfakshon den e kategoria. IQOS ta produsí un airosol ku ta kontené 95% di nivel mas abou di kímikonan ku ta kousa daño ku e huma di sigaria ta bini kuné. Basá riba evidensianan sientífiko, kambiando kompletamente pa IQOD ta ofresé ménos rísiko pa salu en bes di sigui huma; ta importante segun Laureano pa kòrda si ku IQOS no ta kompletamente liber di rísiko i ta intenshoná pa humadónan adulto so.
IQOS ta eliminá e djentenan hel…
Laureano Rodrigo a pone énfasis riba un di e benefishinan tambe di uso di IQOS ku ta eliminá djente hel. Djentenan di un humadó hopi bia pa eksponé na kímikonan den huma di sigaria. Esaki ta sòru pa kambia koló di djentenan. I p’esei den kaso di IQOS ta pone énfasis entre otro ku e ta eliminá e kombustion di tabako. Dor di eliminá huma, IQOS tambe ta redusí signifikantemente e deskolorashon di djente kompará ku e uso di sigaria ku ta huma. Laureano Rodrigo a splika ku e benefisio prinsipal di IQOS ta ku e ta produsí 95 porshento ménos di kímikonan dañino ku e sigarianan normal ku ta produsí huma. I ku bista riba e parti sosial mester enfatisá ku IQOS ta kousa ménos holó, ta eliminá e shinishi i ta eliminá e humadónan di segunda mano, esta esun ku no ta huma pero si ta haña tur e holó di e huma.
Logro sientífiko…
Laureano Rodrigo den e entrevista ku EXTRA tambe a pone énfasis riba e logro sientífiko resientemente pa ku desaroyo di IQOS. El a menshoná ku FDA a outorisá e merkadeo di IQOS komo produkto ku rísiko moderá (MRTP). E agensia ta splika ku komo IQOS ta kalentá e tabako i no kim’é, tambe e produkto ta redusí signifikantemente e kímikonan ku ta kousa daño kompará ku sigarianan ku ta huma. Pa medio di e MRTP aki FDA a terminá ku su revishon sientífiko di e evidensia sientífiko di PMI, i un estudio independiente i a disidí di saka un òrdu di modifikashon pa IQOS ta apropiá pa promové salu públiko i ta spera ku e benefishinan pa salú di e populashon ta unu total.
Aseptashon na Kòrsou…
Laureano Rodrigo a bisa ku den términonan ganadó IQOS ta kresiendo saludablemente, nan a krese ku 21% kompará ku aña pasá i 16% kompará ku 2019. E ta masha kontentu di mira ku mas i mas konsumidónan ta kambiando pa e mihó alternativa pero ta kere si ku nan por hasi mas pa e humadónan adulto i p’esei lo ekspandé e konsientisashon den e kategoria di produkto aki.
(Por mira e entrevista aki kompleto riba wèpsait www.extra.cw. Tambe riba facebook extracuracao.


text:
Diadomingo mainta a drenta informe di un homber canando burachi cu su cacho den Scopetstraat, mesora a dirigi un patruya na e sitio. Na yegada di e patruya a bin topa cu e mesun homber aki, kende ta dunando nan masha dolor di cabes, casi diariamente, den area di Ponton. Cada bes atrobe ta topa cune burachi y tur sushi y ta hib’e su cas. Awe atrobe a haci mesun cos, pues a transport’e pa su cas.
Segun version di Polis, e siman aki so tabatin no menos cu tres asistencia pa e mesun homber aki. Dos biaha a hib’e su cas y un biaha mester a hasta hib’e Hospital pa e ricibi tratamento medico, debi cu el a cay. Ta considera e homber un problema social den Ponton y su adres Ponton 22 ta “kom voor” masha hopi den e rapportnan diario di Cuerpo Policial Aruba.


text:
Minister Di Eseñansa, Ciencia y Desaroyo Sostenibel Sr. Rudy Lampe: MINISTER LAMPE A TOPA MUCHANAN SCOL CAIQUETIO DURANTE NAN EXCURSION
Minister Di Eseñansa, Ciencia y Desaroyo Sostenibel Sr. Rudy Lampe:
MINISTER LAMPE A TOPA MUCHANAN SCOL CAIQUETIO DURANTE NAN EXCURSION
Diahuebs 3 di october Minister dr. Armando Lampe a topa cu muchanan y Staff di Scol Caiquetio cu den cuadro de celebracion di dia di bestia, a organisa un dia di excurcion na Playa. A pasa na cada un di e cabaynan blauw den caya y a conta e studiantenan mas di nos bunita historia di Paardenbaai y e cabaynan blauw den Caya.
Cada klas a haya e tarea pa presenta un cabay, na un manera creativo. Di e forma aki, e muchanan por ser conoci cu e 8 cabaynan, cu ta resalta den playa, specialmente pa nan color asina briyante.
Minister Lampe a presencia momento cu 2 klas a presenta e dos cabaynan cu ta banda di Bestuurskantoor. Minister a saluda nos futuro generacionnan y a gradici e staff y esnan cu ta coopera, pa educa nos muchanan. Na final Minister a desea a gradici nan pa e oportunidad pa por a saluda nan. Despues di a saluda Minister Lampe, e scol a sigui cu nan excurcion y programa.


text:
Kralendijk – Kandela tabata haltu bou di e weanan di Kushina di Bario Nort’i Saliña. Kushina di Bario Nort’i Saliña ta un kolaborashon entre Entidat Públiko Boneiru i e kompania Yuma Coaching & Cooking. E proyekto ta kushiná kuminda pa habitantenan di e bario Nort’i Saliña. Kuater habitante di Nort’i Saliña ta prepará i kushiná e kumindanan akí. Kushina di Bario Nort’i Saliña ta drai for di yüni 2021. E tim di Kushina di Bario Nort’i Saliña ta motivá pa traha duru pa e habitantenan di bario. Riba djaweps 29 di yüli 2021 direktor di Komunidat i Kuido Silvana Janga-Serfilia tabata di bishita na Kushina di Bario Nort’i Saliña.
Banda di e funshon práktiko di kushiná kuminda salú, Kushina di Bario Nort’i Saliña tin un funshon sosial tambe, esta di partisipashon i konekshon den bario. E meta final di e proyekto ta pa aktivá hendenan di kada bario pa prepará, kushiná i sirbi kuminda na e personanan ku tin nesesidat di esaki.
E trahadó di bario ta informá ken ta e personanan ku ta bini na remarke pa kuminda. E tin bon bista riba ken ta sali benefisioso pa risibí esaki. En general ta trata di hende mas grandi, ku tin ku biba di un penshun òf hende ku ta alehá di merkado laboral i pa e motibu ei ta biba di ònderstant.
Reakshon di e habitantenan di bario ta hopi positivo. Nan ta duna hopi kòmplimènt pa e kumindanan i e klientenan hopi biaha ta para kla kaba ku nan baki reusabel pa risibí nan kuminda. Nort’i Saliña ta un bario kaminda tin hopi konekshon sosial: tin hopi laso familiar den e bario i duna un aporte na e proyekto akí pa e tim ta un manera pa duna bèk na e bario i na esunnan pa kende bida ta un tiki mas difísil. E otro barionan na Boneiru por tuma Kushina di Bario Nort’i Saliña komo ehèmpel: habitante di bario ta kushiná pa habitante di bario.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Esaki lo ta e casonan cublo ser trata den di Corte di Prome Instancia 31 oktober 2019
08.30
H.U.F.
O.U.F.
H.U. y O.U. ta wordo acusa di a tene relacion varios biaha cu un persona bao 12 aña di edad den e periodo di 18 di september 2017 te 17 di mei 2018. H.U. ta wordo acusa ademas di a tene relacion varios biaha cu un otro persona di bao 12 aña di edad den e periodo menciona.
H.U. ta wordo acusa di a core auto sin belasting y sin rijbewijs riba 10 di juli 2018.
10.00
Y.E.A.N.
A.N. ta wordo acusa di a core auto bao influencia di alcohol riba 15 di januari 2017.
10.30
J.B.
B. ta wordo acusa di a maltrata un persona na haltura di Olde Molen riba 30 di oktober 2016.
11.00
B.R.S.
S. ta wordo acusa di a destrui bentana di un auto riba 12 di maart 2019. E ta wordo acusa di a menaza un persona cu morto riba e mes dia ey, dor di saca un cuchio y zwaai cu ne den direccion di e persona y bise cu e lo mata e y su famia.
11.30
H.A.D.B.
B. ta wordo acusa di a maltrata su pareha riba 3 di mei 2019 y tambe di a intencionalmente insulta dos polis riba e dia ey.


text:
GMN KU MAINTA DI INFORMASHON NA FRATER AURELIO SBO RIBA OBESITAS
Un eksito total por konsidera e mainta di informashon riba Obesitas ku Dietista di GMN Sra0. Marianella de La Nooy a duna na dos klas na Frater Aurelio SBO.
Otro siman djabierne dia 4 di mart 2022, ta Dia Internashonal di Obesitas. Den kuadro di esaki, Ministerio di GMN a bai na skol di su dos stazjerenan den komunikashon, pa asina ei duna mas informashon riba e topiko aki.
Mester bisa ku e grupo di hobennan studiante ku tabata presente, a sigui un charla importante i tambe interesante, kaminda Sra. Marianella de La Nooy a splika ki ora bo ta bira obis, pero mas ku tur kos kiko mester hasi pa nos tur tin e peso ideal.
Riba e kombinashon di foto aki por mira momentu ku e charla tabata tuma luga awe dia 25 di februari 2022.


text:
Komunikado di Prensa: Monkeypox (2)
Willemstad – Ministerio di Salú, Medio Ambiente i Naturalesa ta informá tokante di e malesa di Monkeypox, kual tambe ta ser yamá “apenpokken”.
Monkeypox ta un malesa ku ta wòrdu kousá dor di un vírùs ku prinsipalmente ta manifestá su mes na e parti wèst i parti sentral di Afrika. Resientemente Organisashon Mundial di Salú (WHO) a informá ku a raportá diferente kaso di Monkeypox na Oropa i na Merka. Outoridatnan di salú ta investigando kon e malesa aki a plama su mes pa e dos kontinentenan aki i kua ta e gruponan den komunidat ku mas ta kore riesgo pa keda infektá. Sinembargo, informashonnan aktual ta mustra ku e variante ku ta sirkulando na Oropa no ta hopi kontagioso.
E síntomanan di Monkeypox ta paresido na esun di e malesa “pokken” òf sende paga. E malesa ta kuminsá hopi biaha ku e sigiente sintomanan:
● Keintura;
● Doló di kabes;
● Doló di múskulo;
● “lymfeklieren” hinchá;
● Kalafrui;
● Kansansio.
Despues di 1 pa 3 dia ku e sintomanan aki manifestá, e persona ta haña un “uitslag” kual ta kuminsá den mayoria kaso na kara i ta ekspandé bai henter kurpa. E “uitslag” ta kuminsá komo un vlèk i despues e vlèknan ta bira bral. Despues ku e bralnan seka nan te keda 2 pa 3 siman pa despues e bralnan seku aki kai.
Servisio di Salú Públiko di Kòrsou (UO G&Gz, ántes GGD) ta keda monitòr e desaroyonan rondo di Monkeypox den estrecho koperashon ku instansianan lokal i internashonal. Aktualmente no a raportá ningun kaso di e malesa aki na Kòrsou.
Ku konstatá esaki e Servisionan konserní lo hasi tur e trámitenan nesesario pa kontené e vírùs aki mas tantu ku ta posibel.
Ministerio di Salú, Medio Ambiente i Naturalesa lo sigui mantené komunidat di Kòrsou informá. Pa kualke pregunta por tene kontakto ku dòkter di kas.